
CAPITOLUL 7 
Apărarea frontierelor, principalele 
distincții şi monumente militare 


Prin cuceriri succesive, Roma şi-a extins dominaţia asupra a numeroase 
popoare, a ajuns în graniţă cu altele cunoscute ca agresive. Astfel statul roman 
căpătind un caracter militar, a fost nevoit să ia măsuri de infrinare a populațiilor 
exploatate din interior şi în același timp să ridice la hotare obstacole de apărare 
impotriva duşmanilor din afară. Paralel cu aceste lucrări defensive, Roma și-a 
îmbunătățit armamentul şi organizația sa militară. Astfel au apărut frontiera 
denumită limes, apoi sediul permanent pentru trupă denumit castra, diferite 
maşini de război ș.a. 

În perioada Republicii, armata romană nu construia fortificaţii de mari 
proporţii la hotare, acestea din urmă fiind supravegheate pe atunci numai prin 
modeste posturi militare. E adevărat că numai citeodată se ridicau unele tabere 
întărite, dar acestea nu deveneau permanente, ci funcționau numai pină la înche- 
ierea campaniei. Marius a introdus armata permanentă, aceasta însă nu stătea 
în cetăți la hotare, ci în diferite cazărmi din interior. Situaţia s-a schimbat prin 
marile reforme militare introduse de către Augustus. S-a creat atunci o nume- 
roasă armată regulată si « mercenară », indepărtată de frámintárile politice din 
Italia şi expediată pe frontiere în chip permanent. În aceste zone, ea se găsea în 
contact cu dușmanii Imperiului, deci obligată să-și construiască linii de apărare, 
cetăţi, drumuri de legătură ş.a. Revoltele populațiilor exploatate din interior 
au necesitat de asemenea construcția unor elemente de supraveghere şi apărare. 
Această situație de la granițe și din interior a dus la perfectarea sistemelor de 
apărare prin /imes şi castra. 


LIMES — FRONTIERA ÎNTĂRITĂ 


Vitruvius nu vorbeşte de organizarea ‘tehnică a unui /imes, fiindcă in 
vremea lui acesta, se găsea încă necristalizat. Forma sa clasică se va perfecta 
în epoca imperiului de mai tirziu. De reținut faptul că în limba noastră /mes 
s-a păstrat în cuvintul //7pi7ă, adică margine. In schimb, în limba latină, el a 
avut nu mai puțin de nouă semnificaţii pe care le intilnim la autorii latini și în 
inscripţii, fapt care îl face adesea intraductibil în limbile moderne (G. Forni, 
Diz. epigr. IV, fasc. 34, p. 1075—1083). 

Cu intelesul de « frontierá fortificatá », extinsá pentru apárarea hotarelor 
imperiului (dar deosebitá ca organizare de actualele hotare dintre state), ter- 
menul Zmes se intilneste prima dată în anul 97 e.n., la Tacitus (Agricola, 41): 
«Nu se mai contestă acum hotarul imperiului (limite imperii) si țărmul natural 

(ripa), ci cartierele de iarnă ale legiunilor si stăpînirea provinciilor noastre ». 
Istoricul face distincție între /imes ca frontieră artificială şi ripa ca hotar natural. 
Deosebirea dintre cele două tipuri de hotare apare și în Vita Hadriani, 12: . . . 
« locuri în care barbarii nu sînt despărțiți de teritoriul roman prin tíuri, ci prin 
simple hotare convenţionale (limitibus) ». 

Cu timpul insă cele două noţiuni vor ajunge să se contopească. Limes va 
căpăta un înțeles foarte larg, incluzind, alături de fortificaţii, terenurile militare 
cultivate de soldaţi, satele de pe frontiere etc. 

Reprezentări schematice pentru /imes întilnim numai în primele scene de pe 
columnele lui Traian și Marcu Aureliu: turnuri de pază și semnalizare, acumularea 
unor materiale de război etc. 

Elementele si caracteristicile esenţiale ale unui Xes au putut fi bine stabilite 
prin numeroasele cercetări arheologice şi prin observaţii aeriene. Epoca marii 
dezvoltări a limesului se constată a fi în secolele II-IV e.n., aceasta în funcţie 
de natura graniței de apărat. Ca un /imes să fie viabil avea nevoie, in primul rind, 
de unul sau mai multe drumuri care să-l lege cu interiorul provinciilor. În al 
doilea rind, erau necesare trupe pentru construirea acestui limes, pentru Între- 
ţinerea și apărarea sa continuă. 





51. LIMES RECONSTITUIE 


Un /imes construit după toate cerințele strategice, (fig. 51) trebuia dotat 
cu următoarele lucrări: 

— evacuarea populaţiei barbare din fața lui, pe o adincime destul de 
mare (5—10 km); 

— curățirea terenului din față, de păduri, tufișuri, ierburi înalte etc., 
pe o adincime de cîţiva kilometri; 

— amenajarea unor capcane şi obstacole în imediata vecinătate a șanțului 
de apărare, concretizate prin gropi dese și adinci, prin pari cu virful ascuţit 
înfipt spre inamic, împrăștierea unor spini de metal (murex) care să se înfigă în 
copitele cailor atacatorilor etc.; 

— săparea unui sant adinc (fossa), din al cărui pămînt se crea, spre 
interior, un vallum separat de sant cu o bermá; 

— întărirea valului cu glii, eventual înlocuirea lui cu miez de piatră sau 
chirpici; 

— plasarea pe culmea acestui val a unui « drum de rond » pavat cu piatră, 
apoi a unor turnuri din lemn pentru supraveghere (turres); 

— ridicarea unor turnuri înalte de supraveghere şi semnalizare (prin sunete 
de trompetă, sau noaptea prin foc), în spatele valului, pe locurile ridicate sau pe 
lingă malul apelor (specula), asa cum le intilnim pe Columna lui Traian; 

— construcția unor castra (castella, burgi etc.) înapoia valului, destinate 
trupelor de pază, distantate între ele, în funcţie de necesităţile strategice (8—30 km, 
de obicei); 

— legarea acestor castre cu o via militaris, paralelă cu valul, pe care trupele 
să circule cu ușurință; și 

— în unele cazuri, stabilirea unor posturi de supraveghere în barbaricum, 
adică în afara liniei limesului. 

Numărul limesurilor care apărau Imperiul roman a fost foarte mare, în 
funcție de lungimea granițelor sale. Constatăm de asemenea că, în ceea ce 
priveşte construcția lor, această apărare era variată, la cele «artificiale » fiind 
determinată de natura reliefului și a compoziţiei solului. 

În provincia Britannia, dintre cele șase limesuri cunoscute, mai caracteristice 
în privința alcătuirii lor sînt cele ridicate de către Hadrianus și Antoninus Pius. 

Un /imes împotriva scotilor din nordul Britanniei, fusese organizat încă 
din anii 78—81 e.n. Hadrian a retras cu 130 km spre sud această linie de apărare, 
înlocuind-o cu un puternic James defensiv, care corespundea cu politica sa ne- 
agresivă. Construcţia limesului lui Hadrian a început în anul 122 (data vizitei 
împăratului în Britannia) şi s-a încheiat către sfirşitul domniei lui, prin stă- 
ruinta depusă de către guvernatorul provinciei A. Platorius Nepos. Însemnate 
părți ale lucrării se văd si azi (pl. 17,1). 

Limes Hadriani din Britannia este o fortificaţie continuă, lungă de 118 km, 
care se întinde între Tynie (Tinea) si Solway (Ituna). Se compunea din cinci 
elemente defensive. Spre nord, avea un sant (fossa), larg de 8 m și adinc de 
2,50 m. Între fossa si murus se lăsase o bermá lată de 5 m. Zidul (murus) 
avea o temelie variabilă, între 2,40—3 m grosime. Se apreciază că înălțimea lui 
putea atinge 15 picioare romane (4,50 m). Legate de acest urus fuseseră zidite 
17 castra şi castella, situate unul față de altul la o depărtare de șase kilometri. 
Între castre, din 1000 în 1000 de pași romani se lăsaseră treceri prin murus, 
flancate cu turnuri de apărare. Tot încadrate în zid, se găseau la depărtare 
egală față de castre, cite două turnuri de observaţie si semnalizare (speculae). 
Un alt element defensiv, cu totul neobișnuit pe un /imes, se găsea în spatele 
zidului, constituind un fel de vall. Acesta era format dintr-un sant lat de 6 m 
şi adînc de 3 m, flancat de două valuri de pámint, late la bază de 6 m. În sfîrşit, 
două importante drumuri legau /imes Hadriani de marile centre militare si urbane 
din interiorul provinciei, Eburacum (York) si Deva (Chester). 

În anul 142 e.n. legatul Britanniei, Q. Lollius Urbicus, din ordinul lui 
Antoninus Pius, a recucerit Scotia meridională, părăsită de Hadrian. Operația 

a dus la împiedicarea concentrării triburilor denumite Brigantes, în cimpia 
Lohian de unde ele atacau cu ușurință limesul lui Hadrian. Se revenea astfel 
la granița de odinioară a lui Agricola. Pe noua linie de ocupaţie s-a construit 
atunci limes Antonini Pii, între Clyde (Clota) si Forth (Bodoria), lung de 36 mile 
romane. Acesta era alcătuit dintr-un sant (fossa) larg de 6—12 m şi adînc de 
3,60 m. În spatele lui fusese ridicat un amurus cespiticins, adică un val din glii 
de pámint, lat la bază de 4,10—4,70 m. Pe o distanță de 26 mile romane, baza 
acestui zid de glii fusese așezată pe un strat de piatră (înalt pînă la 1,25 m), 
iar în rest (10 mile), pe argilă bătută. Limesul poseda 19 castra aşezate la distante 
aproximativ egale (din 2 000 în 2 000 de pași romani). În ele exisau obișnuitele 
turnuri de semnalizare (speculae). În spatele limesului, un drum lega castrele 
între ele. 

Limesul lui Antoninus Pius nu a determinat părăsirea celui ridicat de către 
predecesorul său. Dealtfel, noul /ímes a avut o existență scurtă. Devastat de 
Brigantes în anii 155 și 181, el a fost, se pare, definitiv părăsit de către Clodius 
Albinus, în 194, cind apărarea s-a retras pe /imes Hadriani. 

În zona Rinului si a Dunării superioare, romanii au ridicat un mare 
limes, cu mai multe sectoare, pentru apărarea provinciilor Gallia, Germania 
(Inferior şi Superior), Belgia, Raetia etc. Din acest important /imes, zona cea 
mai bine studiată este aceea cate acoperea provinciile Germania Superior și 
Raetia («Der Obergermanischrátische Limes des Rómerreiches »). Ea depășea 
cursul Rinului și al Dunării ocupind intrindul format între izvoarele acestor 
două fluvii (Agri Decumates). Etapele constituirii acestui /¿mes au fost îndelungate 
şi complicate, începînd din timpul lui Tiberius, pînă în secolul III e.n. Avea 
o lungime de 540 km, de la Hónningen (pe malul drept al Rinului) piná la 
Hienheim-Fining (pe Dunăre). Hotarul roman înconjura Munţii Taunus și 
cimpia Main, pină la Rúckingen, traversa riul Main la Miltenberg si, mergind 
paralel cu riul Neckar (la E), ajungea lingă Lorch (hotarul dintre Germania 
Superior si Raetia). De aici făcea un mare cot şi se îndrepta spre est. Sectorul 
retic al acestui Zmes începea de la Lorch, mergea paralel cu Dunărea și trecea 
peste numeroși afluenţi ai acesteia (fig. 52). 

În locurile unde nu exista cursul unui riu, care să constituie un hotar 
natural, a fost săpat un sant (fossa) cu un val în spatele lui, ambele variabile 
ca dimensiuni. În spatele valului, la citeva sute de metri față de el, fuseseră 
ridicate castra si castella (distanţele între el fiind de 8—18 km). Existau de ase- 
menea si numeroase speculae. În sectorul retic valul de pămînt a fost înlocuit cu 
un zid de piatră, dar fără șanț de apărare în față. 

n prima jumătate a secolului IV, termenul //es era întrebuințat pentru 
orice fel de frontieră. În Notitia dignitatum întîlnim, pe granițele imperiului, 
comandanți denumiți comites limitum si duces limitum. Sectoare mai mici erau 
supraveghiate de către praepositi limitis sau praepositi ripae. 

Pe teritoriul României există de asemenea mai multe limesuri romane. 
Cercetările recente arată că cele trei valuri dintre Cernavoda si Constanța nu 
aparțin romanilor (cum s-a crezut mult timp), ci ele sînt construite mai tîrziu. 
A existat, de asemenea, un /imes Dacicus care, la nord de Dunăre, înconjura 
întreaga provincie, fiind alcătuit din mai multe sectoare (Porolissensis, Alutanas, 
Transalutanus etc.). Sistemul de apărare al Daciei are un aspect foarte variat, 
determinat de formele de teren care trebuiau întărite (fig. 53). Frontiera de nord- 
vest si nord a Daciei Superioare a fost apărată cu un /¿mes, care se extindea din 
valea Crişului Repede (castrul Bologa) pină în văile Carpaţilor răsăriteni (castrul 

de la Orheiul Bistriţei). În sectorul dintre Bologa si Porolissum (Moigrad în 
Sălaj), văile Munţilor Meses au fost barate cu castra, castella, turnuri, valuri cu 
sant. Între ele s-au ridicat, în locurile bune pentru observaţie si semnalizare, 
obismuitele speculae. Numai în fața bazei militare de la Porolissum a fost realizat, 
pe o lungime de 4 km, un adevărat limes, alcătuit dintr-un zid de piatră, dotat 
cu fossa, vallum, castella şi turres. La răsărit de castrul Tihău (jud. Sălaj), limesul 
s-a axat pe cursul Someșului (deci un Zmes natural), avînd ca elemente de 
apărare numai castre (Tiháu, Ocna Dej, Ilişua, Iad, Orheiul Bistriţei), iar în 
barbaricum, cîteva speculae. 

Granița de est a Daciei Superioare a fost acoperită numai prin castra, 
care închideau principalele treceri ale văilor din Carpaţii orientali (Brincovenești, 
Călugăreni, Sáráteni, Inlăceni, Odorhei, Sinpaul, Olteni, Comălau și Breţcu). 
Nu există în această parte un vallum cu fossa, ci numai o via militaris, care lega 
castrele între ele. 

Dacia sudică a fost apărată spre răsărit de două importante /imites: Alu- 
tanus axat pe cursul Oltului si Transalutanus, la răsărit de acesta, ambele fiind 
destul de bine studiate de către arheologi (fig. 53). 

Limes Alutanus, lang de 260 km, apăra Oltul de la Caput Stenarum (Boita, 
jud. Sibiu) pînă la Islaz, pe Dunăre. Este un limes natural ale cărui fossa și 
vallum erau înlocuite prin cursul adînc al riului. Singurele elemente specifice 
sînt cele 17 castre de piatră de pe malurile lui şi drumul care le unea. Speculae 
s-au putut identifica numai în valea carpatină a Oltului (Mănăstirea Turnu). 
În funcție de cele trei forme de relief străbătute de Olt (cimpie, dealuri și 
munţi), au fost ridicate și castrele respective. In zona de cîmpie (Islaz-Eno- 
sesti) apar castre de mari dimensiuni si bine întărite (Slăveni). Zona de dealuri 
(Enoşeşti-Simbotin) posedă castre de mărimi mijlocii și mai îndepărtate între 
ele. Dacă în regiunea de cîmpie, lingă aceste castre apăreau așezări urbane și 
rurale numeroase si înfloritoare, în cel de al doilea sector al limesului, ele sint 
mai modeste. A treia parte a limesului alutan se găsește in trecătorile Carpa- 
tilor (Simbotin-Boita), pe valea riului și la răsărit de Muntele Cozia. De astă- 
dată, castrele sint numeroase, de dimensiuni mici (castel/la), construite pentru 
nevoile de transport si de adăpost al unor trupe speciale (numerus burgariorum 
et veredariorum ) . 

Limes Alutanus a fost organizat de către Hadrianus, apoi refăcut de către 
Septimius Severus în scopul prevenirii unor atacuri ale triburilor libere geto- 
dace, din Muntenia. 

Limes Transalutanus poate fi considerat ca un limes conventional, deoarece 
nu era axat pe cursul unei ape importante; este continuu și conține toate ele- 
mentele defensive. A fost ridicat la începutul secolului III e.n., probabil de 
către Septimius Severus. Faţă de Olt, se află la o depărtare de 10—50 km și 
are lungimea de 235 km. Limesul pornea de la Poiana, de pe malul Dunării 
(lingă T. Măgurele), trecea prin Roşiorii de Vede, pe la est de Costești, prin 
Piteşti, Cimpulung-Muscel, Rucăr, Risnov (Capidava). 

Construcţia acestui /¿mes prezintă de asemenea unele particularități în func- 
tiie de locurile pe care le străbătea. De la Dunăre pînă la riul Vedea (castrul 
Roşiorii de Vede) exista un val continuu, înalt (acum) de 3 m si lat la bază 
de 11 m. Nu avea însă sant înspre inamic (fossa). Pe coama acestui val, făcut 
din pămint bine bătut, se construise un zid de chirpici cu crenele (ars pe loc) 
si cu un drum de rond în spate. De la Roşiorii de Vede si pînă în munţi 
(Voineşti lîngă Cîmpulung), acest val fusese înlocuit prin cursurile riurilor 

Vedea, Cotmeana, Riul Doamnei și Riul Tirgului, al căror mal înalt (de apus) 
fusese probabil întărit cu palisade. La o depărtare de 150—300 m înapoia 
liniei limesului s-au construit 17 castra si castella, unele din pámint, altele din 
piatră, legate între ele cu o vía militaris. Existau si speculae aşezate pe coama 
valului sau in locuri mai proeminente. 

Dupá cum se vede, fortificatiile limesului transalutan se prezentau destul 
de slabe. Limesul fusese construit în scopul de a îndepărta vecinătatea, față 
de valea Oltului, a unor triburi agresive aflate pe teritoriul Munteniei si care 
jefuiau satele şi oraşele romane de pe malul drept al rîului. Nu este deci de 
mirare, că /imes Transalutanus a fost uşor de străpuns de carpi în anul 245 și 
pătăsit definitiv de romani. 


= CASTRUL — CASTRA 


În viața comodă de tabără si pentru necesitatea apărării ei în momente 
grave, castrul roman deținea o funcție esențială. Polybios (VI, 26) considera 
castrul roman demn de a figura printre lucrările « frumoase și însemnate, a 
cărui Întocmire este asemănătoare cu a unui oraş». Acest mare admirator al 
Romei din secolul Scipionilor a rezervat descrierii castrului roman din acea 
vreme, şase capitole (VI, 27—32), atît de clare, încît lectura lor atentă i-a 
ajutat pe specialişti să-l reconstituie grafic. Dealtfel urme de castre (toate de 
pămînt!) din perioada republicană avem foarte puține si slab conservate, încit, 
baza cunoaşterii acestora se reduce, aproape exclusiv, la descrierea istoricului 
grec. Din vremea Republicii si pînă în secolul al III-lea e.n., această tabără 
întărită a evoluat ca plan, așezare si organizare internă, păstrind în linii mari 
numai citeva principii generale. Secolul al II-lea e.n. constituie momentul cul- 
minant al dezvoltării castrului. 

Istoricii Titus Livius și Dionysios din Halicarnas afirmă eronat că romanii 
ar fi ridicat castre încă din perioada regilor (sec. VII—VI î.e.n.). Verosimilă 
poate fi însă afirmaţia lui Frontinus (Stratagemata, IV, 1), după care, legiunile 
at fi învățat de la Pyrrhus construcţia taberelor întărete, atunci cînd regele 
epirot invadase sudul Italiei (280—275). Este însă sigur că pe vremea cind 
romanii se luptau cu Hannibal, ei foloseau deja castrul trasat și executat după 
un plan precis. 

La Vitruvius nu întîlnim nici un capitol închinat castrului roman, fiindcă 
pe timpul cind el îşi scria De arhitectura, funcţiona încă cel de pámint, din 
epoca Republicii. 

Trasatea pe teren a planului unui castru, (ca si in cazul fundárii orașelor), 
era supusă aceloraşi prescriptii ale « ştiinţei augurale» (v. mai sus, p. 39). In 
discursul ținut de către consulul Paulus Aemilius, în ajunul luptei de la Pydna 
(167 î.e.n.), Titus Livius (XLIV, 39) ne spune că acela ar fi vorbit astfel despre 
castrul roman: 

« Strămoșii noștri socoteau că un castru fortificat este aidoma unui port 
la mare, în care o oştire se poate mișca în orice împrejurare, de unde poate 
să iasă la luptă şi unde să se poată retrage din luptă, atunci cînd e zguduită 
de furtună. De aceea, străbunii noștri, după ce îşi inconjurau castrul cu forti- 
ficatii, îl întăreau și cu o pază puternică, deoarece oastea care era alungată 
din tabăra sa, era socotită învinsă chiar dacă ar fi izbindit în lupta dată pe 
cimpul de bătălie. O tabără este locul de primire a armatei biruitoare, de 

refugiu, pentru cea învinsă. . . Castrul este sălaș vremelnic, este o a doua patrie 
a ostaşului, parapetele castrului sint ca zidurile cetăţii, cortul său reprezintă 
casa și penaţii săi...» 

Din aceste considerente au rezultat regulile matematice și armonioase 
aplicate la construcția castrului roman; cu forma sa rectangulară, orinduirea 
porților, a turnurilor etc. (plan respectat secole de-a rindul). Ostasii găseau 
în interiorul lui adăpost sigur și un trai comod. 

Castrul polybian (cel din epoca Republicii) avea formă pătrată, cu faţada 
orientată spre răsărit. Latura sa din dreapta se găsea spre sud, cea din 
stinga spre nord iar cea din spate, către apus. Această orientare ráminea 
adesea pur teoretică, deoarece trebuiau avute în vedere direcția de atac a ina- 
micului, posibilitatea de aprovizionare cu apă si alimente, direcţia drumurilor 
din afară etc. Fiecare latură din incintă avea cite o poartă: praetoria la E, decu- 
mana la V, principalis dextra căre S şi principalis sinistra către N. Porţile sinistra 
şi dextra erau legate direct printr-o stradă denumită via principalis, largă de 
33 m. Porţile praetoria si decumana se uneau prin strada denumită decumanus 
maximus, lată de 15 m si întreruptă la mijloc de praetorium. Via principalis 
crea două sectoare inegale în interiorul castrului: pars postica care ocupa o 
treime din suprafața lui si pars antica, căreia i se rezerva 2/3 din suprafaţă. 
La rindul ei, pars antica era împărțită în două sectoare egale, de către o altă 
stradă denumită vía quintana, largă de 15 m. Această parte a castrului servea 
incazarmárii legiunilor si trupelor aliate. Acestea erau cantonate în 12 s7rigae 
(striga, find o insula pătrată formată din şiruri de corturi sau barăci). În pars 
Postica întilnim comandamentul garnizoanei cu serviciile lui (exżraordinarii), 
ale căror corturi sau barăci sint dispuse paralel cu vía principalis. Fiecare grupă 
de locuințe constituie un scamnum destinat pentru ofițerii superiori (legati, 
tribuni, praefecti socium etc.). În centru, la locul de întilnire dintre via princi- 
palis şi via decumana, se aseza praetorium, casa comandantului general, în fața 
căruia exista altarul de sacrificii (ara). În stinga praetoriului era locul zribunal- 
ului, unde funcționa comisia militară de judecată. La dreapta se găsea augurale, 
loc în care comandantul consulta auspiciile, iar înapoia cortului tribunilor 
funcționau quaestorium şi un forum. Extraordinarii ocupau opt scamna situate în 
spatele liniei comandamentelor. În sfîrşit, între linia incintei si a locuințelor 
interioare era lăsat un spațiu liber, larg de 60 m, denumit ¿ntervallum destinat 
adunării trupei și circulației. De remarcat că toate calculele pentru împărțirile 
interioare ale castrului erau făcute după sistemul decimal. 

Castrul din epoca Imperiului timpuriu (sec. I—II) ne este de asemenea 
descris de cîțiva «autori militari», ca: Flavius Iosephus (Bellum Iudaicum, YI, 
5); Hyginus Gromaticus (De munitionibus castrorum, 1—45); Iulius Africanus 
(Cestes, VI, 6); Vegetius (Epitoma rei militaris) etc. 

Hyginus (care trăise în sec. II e.n.) arată că sarcina trasării pe teren a 
planului pentru cas/ra, revenea unor gromatici, un fel de ingineri hotarnici. Se 
constată că multe elemente ale castrului de tip imperial își au originea în cel 
republican. Dar pentru a cunoaşte evoluția și organizarea castrului imperial 
nu este nevoie să apelăm la scrierile lui Hyginus si ale altor istorici militari. 
Săpăturile arheologice au scos la lumină, pe Întreaga suprafață a fostului Impe- 
riu roman, ruinele a sute de castra datate din secolul I—III, care constituie 
cele mai sigure documente de informare. 

Odată cu reformele militare ale lui Augustus, se face însă distincția între 
castra aestiva şi castra stativa. Primul, ridicat pentru o scurtă perioadă de locuire, 

se apăra cu o incintă din pămînt și lemn, pe cînd cel de-al doilea (denumit adesea 
hiberna — biemalia), în majoritatea cazurilor era construit din piatră sau cărămidă, 
pentru o staţionare permanentă. De obicei, casfra aestiva erau făcute cu ocazia 
unor campanii militare, pe cînd cele sfafiva erau ridicate pe frontiere sau în 
interior, în locurile care solicitau o pază permanentă şi importantă. 

Castrul descris de Hyginus păstrează, in general, aceleaşi denumiri si 
împărțiri interioare, dar de astădată, măsurătorile sint calculate după sistemul 
duodecimal. Constatăm că într-un cort (sau baracă) erau repartizaţi cite zece 
oameni, care constituiau astfel un contubernium. Mărimea castrelor este foarte 
diferită, în funcție de unitatea care le ocupa (egio, auxilia, vexillatio etc.). 

Pentru a cunoaste mai bine castrul roman din perioada imperiului, vom 
descrie pe cele de la Drobeta-T. Severin si pe cel de la Sláveni pe Olt (jud. Olt), 
ale cáror planuri ne sint mai bine pástrate si studiate, in urma unor recente 
săpături. Primul a fost ridicat de Traian, odată cu faimosul său pod de la Dunăre 
(103—105), cel de-al doilea, în anul 205, de către Septimius Severus. 

Castrul Drobeta (fig. 54) se consideră a fi prima cetate romană construită 
din piatră pe teritoriul Daciei (105). Odată cu deschiderea ultimului război 
daco-roman, el figurează pe Columna lui Traian (fig. 35). A fost ridicat pe o 
terasă a Dunării, inaltá de 19 m si de trei părți mărginită de ripe. Se presupune 
că Apollodor i-ar fi trasat planul și că ar fi fost zidit de către cohors I 
Antiochiensium. 

Castrul are formă dreptunghiulară (cu colțurile rotunjite) și este de mărimea 
123x 137,50 m. A fost orientat cu laturile sale lungi către sud, deoarece, în 
asemenea situaţie trebuia să apere capătul de nord al podului lui Traian și portul 
militar de lîngă el. Din această cauză porta praetoria, care în perioada imperiului 
era spre inamic, nu se găsește la nord, ci înspre sud. Cum un atac dușman asupra 
podului se putea produce din patru direcții, toate celelalte trei porți au fost 
construite de mărimea și cu aceleași elemente defensive pe care le-am întilnit 
la porta praetoria. În același timp, aducerea pretoriului și a clădirilor vecine 
lui, mai spre sud, oferă o plăcută vedere asupra podului şi a cursului Dunării. 
Din motive estetice, via praetoria si via principalis au fost mărginite cu portice 
monumentale pentru plimbare, decorate cu multă marmură și cu alte elemente 
de podoabă. 

Ca orice castru din epoca imperială, cel de la Drobeta a fost împărțit și 
el în două, de căre vía principalis : cu praetentura în faţa praetoriului si cu retentura 
în spatele acestuia. Drumul care lega pretoriul de porta praetoria, se numeşte 
via praetoria. Stind cu spatele la pretoriu, avem în dreapta praetentura dextra (către 
porta principalis dextra) şi în stinga praetentura sinistra (lingă porta principalis 
sinistra). Clădirile din dreapta şi stinga pretoriului formau /atera dextra praetorii 
si latera sinistra praetorii. Faţă de castrul polybian, cele patru porți își păstrează 
locul lor; de asemenea vía quintana. 

La Drobeta porţile principales (dextra si sinistra) se află la o depărtare 
de 46 m față de colțurile sudice ale castrului. La colțurile castrului, la porți, 
şi pe mijlocul curtinelor retenturei, apar turnuri de apărare, al căror corp cade 
in interiorul incintei. Zidária murms-ului avea grosimea de 1,50 m, la temelie. 
Alipit de marus, în interior, se găseşte valul de pămînt (agger), lat la bază de 
6 m. În timpul săpăturilor, valul se mai păstra pe o înălțime de 2,50 m și avea o 
pantă lungă de 5 m. Pe creastă, urmele unui drum de rond s-au identificat pe o 
lăţime de 2,50 m. Se calculează că murus (construit în opus incertum si îmbrăcat 
in exterior în opus quadratum) avea înălțimea de aproximativ 4,50 m. La poala 

54. CASTRUL DROBETA (EPOCA SEC. 11) 


valului, pe ¿ntervallim, de jur imprejurul incintei, s-a identificat o via sagularis 
(« drumul soldaţilor »), lată de 2,50 m şi acoperită cu un strat de pietriș gros 
de 0,10 m. Nu cunoaștem dimensiunile exacte pentru berma (spaţiul dintre 
murus Şi şanţ) şi nici cele pentru fossa (șanțul de apărare), deoarece acestea au 
fost mult modificate prin amenajările de mai tirziu ale castrului. 

Cele patru porți (identice ca formă şi mărime) au o deschidere de 3 m și 
sint păzite de cite două turnuri ale căror corpuri ies cu 0,80 m in afară față de 
frontul uras-ului. Zidăria camerelor interioare este groasă de 0,80 m si fiecare 
are O intrare largă de 1,20 m. Două perechi de usori, din zidărie (0,65 x 1,10 m), 
plasate la colțurile interioare ale turnurilor, arată că la toate cele patru intrări 

funcționau porţi duble de lemn. Turnurile aveau peste tot cite un etaj. 
La porţi, deasupra intrărilor, existau bolți de cărămidă plasate între parter si 
etaj. La dreapta si stinga porţilor praetoria si decumana se află cite un turn interior 
de apărare de mărimea 2,80x 2,70 m. Alte două turnuri, deosebite ca formă si 
mărime, au fost instalate pe mijlocul curtinelor dintre porţile principales si coltu- 
rile nordice ale castrului. Turnurile de la colțurile castrului sînt de mărimea: 
4,10x 4,65 m și prevăzute cu o ușă interioară largă de 1 m. 

Drumurile din castru fuseseră asternute cu un strat de pietriș gros de 
0,10—0,15 m. Vía praetoria şi via principalis aveau lăţimea egală (5,75 m) si 
fuseseră mărginite de portice, de la care se mai păstrează ¿n situ citeva baze de 
coloane (0,70x 0,70 m). Pe acestea fuseseră ináltate coloane cu capiteluri, frize, 
etc., toate sculptate în calcar sau marmură. Depărtarea între coloane era de 3 m, 
iar lărgimea porticului atingea 3,20 m. Pe vía decumana si quintana, acoperite 
ca vedere de praetorium si clădirile din /atera praetorii, asemenea elemente de 
infrumusetare arhitecturalá lipseau. 

Praetorium ocupa centrul castrului; este de mărimea 32,50x36,20 m si 
are fațada orientată spre porta praetoria. Împărțirea interioară a pretoriului in 
trei sectoare (atrium, «sala sacră » și oecus) aminteşte planul casei romane. 
Intrarea se afla către vía principalis şi este largă de 5,90 m. Prin ea se ajungea în 
atrium, adică în curtea pretotiului. Ea are mărimea de 18,75x 22,80 m si nu 
fusese acoperită, Urmele unei enorme baze de piatră de la intrare au rămas 
de la postamentul unei statui ecvestre imperiale (Traian?). În dreapta si în stinga 
curții, sint cîte cinci cámárute (3,30x 3,35 m) care constituiau_armamentarinm, 
adică magazia centrală de păstrare a armamentului de rezervă. În fața acestora, 
cele 10 baze de piatră ne arată că există cîte un portic. Dealtfel este de presupus 
că întregul pretoriu avea numai un singur etaj, făcut din birne. După atrium, 
urma « sala sacră », astfel denumită, fiindcă era situată în fața capelei. Ea este 
lungă cit lăţimea pretoriului, lată de 7,40 m si servea pentru adunările coman- 
dantilor. De atrium era separată prin coloane de calcar (cu diametrul de 0,70 m) 
aşezate pe baze de piatră de mărimea 1,40x 1,40 m. Pe laturile înguste « sala 
sacră » poseda cite o ieșire (lată de 2,35 m) și o mică cámárutá (5x 6 m), în colțul 
de NE (construită mai tirziu). Al treilea grup de încăperi, care constituia oecus, 
prezenta un plan simetric. În centru se vede sacellum, capela, de formă 
semicirculară, cu pavaj de cărămidă si pe un plan mai ridicat. Aici se păstrau 
statuetele și reliefurile zeilor, diferite lucruri sacre, insignele și steagurile militare 
(signa) etc. O mică scară de cărămidă se află în fața acestei capele. Sub sacellum 
se găseşte o cámárutá bine zidită la subsol, care constituia thesanrus sau aerarium, 
locul de păstrare a tezaurului trupei si al economiilor strînse de soldaţi. 
Pe flancurile capelei sint cite trei camere ce se repetă identic, de o parte și de alta, 
destinate, după cum se știe, pentru administrația trupei. Camera din colțul de 
NV conținea la subsol o instalație cu hypocaustum pentru întregul praetorium 
(era deservită de o alta, semicirculară, alipită de ea). În afară, se mai vede cite 
o cámárutá (antica). Natural, un atare pretoriu, atit de complicat și luxos, nu a 
putut fi realizat astfel de către Apollodor, deci construcția lui s-a desávirsit 
mai tîrziu. Dealtfel, tabloul de pe columna lui Traian (fig. 35) îl arată ca un 
simplu cort imperial, ceea ce ar dovedi că în 105 e.n. nici nu începuse con- 
structia lui. : 

În /atera praetorii se repetă cite două clădiri identice ca plan. Sint mai 
întii cele două magazii de alimente (horrea), prezente şi pe scena de pe Columná 
(fig. 35), fiecare lungă de 23 m, lată de 12 m si dotată în exterior cu un fel de 


144 ARHEOLOGIA ROMANĂ 


contraforți (cite patru-cinci de fiecare latură). Corpul lor se află la 5 m depărtare 
de al pretoriului. Între horrea si înferva/lum, apar două mari clădiri destul de 
ruinate (late de 18 m). Sînt dotate cu cite o mare curte interioară, avind de jur 
împrejur cite 12 camere de locuit, de mărimi inegale. Aceste case erau, fără 
îndoială, destinate locuinței ofițerilor, de aceea posedau cîte un etaj (quaestoria). 

In praetentura şi în retentura se identifică o serie de pavilioane așezate simetric 
pe laturile drumurilor pretorian si decuman. Ele au lungimea de 48 m și lățimea 
de 8—10 m. Sint, ca formă şi organizare interioară, de patru tipuri, cu încăperi 
mai mari la capetele exterioare. Acestea constituiau hibernacula, locuinţele 
soldaților, de aceea au o împărțire în numeroase camere si aveau în față cite un 
pridvor. Temeliile lor fuseseră zidite din piatră, dar este probabil ca pereţii lor 
să fi fost construiți din birne tencuite. Ostasii le ocupau, ca si pe vremea lui 
Polybius, per scamna et strigas («pe carouri esalomate »), locul « gradatilor » 
fiind rezervat în încăperile cele mai márginase. 

La Hyginus întîlnim detalii regulamentare în privința încartiruirii soldaţilor 
într-un castru. Dar ele nu s-au respectat (ca și la Drobeta), din cauza efectivului 
variabil al trupelor precum si din cauza unor condiţii locale specifice vieții de 
tabără. După prevederile acestui scriitor militar, fiecare rînd de încăperi constituia 
un semistrigium, adică un spațiu lung de 120 picioare (40 m) si lat de 30 picioare 
(10 m) destinat încartiruirii a 100 soldați (centuria). Cînd un număr de cite 10 
soldaţi ocupau o încăpere constituiau un contubernium. După specificul și efectivul 
fiecărei trupe, se calculează de Hyginus suprafața construibilá a fiecărui castru. 
Dar gromaticii mu le-au respectat, după cum dovedesc realitățile de pe «terenul 
arheologic ». 

Castrul Slăveni se afla pe malul Oltului, lingă un important vad de trecere 
din Muntenia spre Oltenia. Prin mărimea şi poziţia sa geografică, constituia 
cheia de apărare pe limes A/utanus a intregii zone de cimpie din sudul Daciei. 
În urma săpăturilor arheologice din ultimii ani s-au putut determina trei pătrimi 
din planul său. În același timp, pe bază de observaţii stratigrafice, epigrafice 
şi numismatice, s-au observat două faze de construcție. 

În prima fază a fost ridicat un castru de pămînt obișnuit, dotat cu două 
Jossae si un agger. Cele două șanțuri se intrerupeau în fața porţilor. Din indicațiile 
stampilelor aplicate pe ţigle și cărămizi se observă că la realizarea lucrărilor au 
participat trupe venite din Moesia Inferior, probabil, în timpul celei de-a doua 
campanii a lui Traian impotriva Daciei. Din clădirile interioare nu s-au putut 
găsi urme. 

În anul 205, Septimius Severus a refăcut a fundamentis castrul de la Slăveni, 
fapt dovedit de o inscripție găsită la porta Praetoria (CIL. III, 13800; 13801= 
=14216, 16). A fost realizat astfel cel mai mare castru de zid din Dacia sudică. 
În această fază, elementul principal il formează adăugarea unui murus. Fortificația 
a avut lungimea de 198 m și lățimea de 176,60 m. Acest zid al incintei a fost 
aşezat pe o temelie de bolovani de riu, înaltă de 0,50 m si fără legătură cu mortar. 
Pe stratul de bolovani s-a înălțat un murus, gros de 1,50 m, zidit din cărămizi 
(de mărimea 43 x 27 x 4 cm) legate cu mortar de var. Înălțimea zidului de apărare 
se ridica pînă la 4,50—5 m. Alipit de el, se află în spate un agger lat la bază de 12 m. 
Spre interior, pe o lăţime de 6 m, acest val (format din pămînt și dárimáturi) 
are la bază un strat din pietre de calcar város (gros de 10—12 cm). Întregul 
val este tăiat în două părți egale de un zid de cărămidă, lat de 0,80 m, după care 
urma vía sagularis, lată de 2,25 m. Acest zid de la centrul valului nu are temelie 
ci este așezat direct pe nivelul solului antic. Rostul lui era de a înălța aggerul 

printr-o podea de lemn, sprijinit de el si varas, în a doua fază de construcție 
a castrului. Via sagularis fusese construită din bolovani de riu. Se poate observa 
că jumătatea dinspre exterior a agger-ului (lat de 6 m) aparține primei epoci a 
castrului şi că la realizarea lui se folosise pămîntul extras din cele două fossae 
vecine. Partea interioară a agger-ului (lată tot de 6 m) a fost înălțată în întregime 
din umplutură și dărimături aduse din interiorul castrului. Spre exterior, se 
găsea în faţa murus-alui o bermă lată de 2,40 m. Prima fossa era lată de 4,80 m 
şi adincă de 3,50 m; a doua era lată de 4,20 m şi adincă de 3,15 m, iar a treia 
era lată de 6 m și adincă de 3,30 m. Între aceste fossae se afla cite un vallum gros 
de 4 m. Numai cel de-al treilea sant (de la exterior) datează din epoca de 
transformare a castrului (205). 

Castrul avea cîte o poartă obișnuită pe fiecare latură, cu porta praetoria, 
aşezată spre tăsărit (intrate dublă). O poartă era flancată de două turnuri 
ieșite în afară cu 0,55 m față de frontul wurus-ului. Corpurile turnurilor măsurau 
în exterior 5,95 X 6,25 m şi fiecare conţinea o cameră de mărimea 2,10x 3,40 m. 
între turnuri, închiderea se realiza cu cite două porţi de lemn, late de 
3,50 m. La o adincime de un metru, sub pavajul dintre turnuri există cite un 
canal (0,53x0,53 m) zidit din țigle, prin care se evacuau apele de ploaie din 
interior spre șanțuri. Turnurile de apărare au fost ridicate numai la colțurile 
rotunjite ale castrului și închid o cameră de mărimea: 2,60X 1,70 m. 

Situat în centrul castrului si orientat cu fațada spre răsărit, pretoriul de 
la Slăveni apare printre cele mai monumentale din Dacia. Era lung de 43,20 m, 
lat de 37,40 m și oferă în complexul planului său obișnuitele elemente clasice. 
Fusese construit din cărămizi (40x29Xx8 cm) legate cu mortar, deasupra unei 
temelii din bolovani de Olt, adincă de 0,90 — 1 m şi fără să aibă legătură de 
mortar. Intrarea pretoriului este largă de 4,40 m, flancată de cite trei camere de 
mărimi diferite. Arrium-ul (16,40 x 28,50 m) poseda de jur imprejur un portic 
(lat de 3,10 m) format din coloane de calcar aşezate pe elegante baze rămase 
în situ. Toată curtea din atrium fusese pavată cu cărămizi. În dreapta intrării, 
două mari lespezi de piatră (2,80x 2,08 m) indică baza unei statui ecvestre din 
bronz. Armamentarium era compus din 8 camere, diferite ca mărime. « Sala 
sacră » era de mărimea: 9X 35,40 m. Oecus avea în centru un sacellum absidat 
(raza de 5,60 m) şi pavat cu cărămizi de mari dimensiuni. Sub el s-a identificat 
thesaurus, o cameră betonată, de mărimea: 3,25x3,95 m. În dreapta și stinga 
« capelei » se identifică cinci camere inegale ca volum, destinate administraţiei. 
Un hypocaustum pentru intreaga clădire funcţiona în colțul de SV al clădirii. 
Pretoriul avea un etaj construit din birne. 

La 10 m spre nord de pretoriu, există temeliile unei clădiri de mărimea: 
19,75x36 m, lucrate din cărămidă așezată pe acelaşi strat de bolovani de riu. 
Casa avea două curți interioare, în jurul cărora se văd 16 camere. Ea putea avea 
şi un etaj făcut din birne. Se poate identifica cu o locuință destinată ofițerilor 
(quaestorium). Între ea si incintă funcţiona un horreum, de mărimea 14x 35,20 m, 
realizat din zidărie cu cărămidă si avind în exterior caracteristicii « contraforți ». 

La sud de pretoriu s-a săpat o clădire de o formă, de o împărțire si de o 
destinaţie neobişnuite. Rostul ei nu s-a putut preciza. Lingă aceasta există 
însă o mare cisternă, săpată în pămînt, de formă ovală si cu pereţii cáptusiti 
cu stuc, ca să fie impermeabili. Apa depozitată în această cisternă nu era potabilă, 
ci servea ca rezervă, în caz de incendiu. 

În praetentura şi în retentura s-a determinat un număr de 12 pavilioane, 
fiecare lung de 43 m și lat de 9,40 m. În fața lor există cite o prispă lată de 3 m. 

Unele camere de la extremităţi (de dimensiuni mai mari) erau rezervate, probabil, 
ca locuințe pentru gradele inferioare. Fiecare baracă era divizată în nouă camere, 
late fiecare de 4,50 m. Numai la cele patru colțuri ale castrului se intilnesc patru 
mari barăci, de aceeași mărime cu cele precedente, dar lipsite de împărțiri 
interioare. Cum acest castru fusese ocupat de o trupă de cavalerie (ala I 
Hispanorum), presupunem că ele serveau de grajduri. 

Toate aceste hibernacula aveau o temelie zidită din cărămizi fragmentare 
si bolovani de Olt. Pereţii lor fuseseră construiți din birne, iar la acoperiş s-au 
folosit ţigle de mărimea: 37x54 cm. 

Drumurile din interiorul castrului apar neobișnuit de largi. Via praetoria 
si decumana au lăţimea de 14,20 m, via quintana este largă de 13 m, iar în spatele 

retoriului și al celor două /atera praetorii exista un spaţiu liber de 17 m lățime. 
La sfirșit, via principalis este largă de 21,80 m. Dintre toate, numai via praetoria 
fusese pavatá cu un strat de piatră. Ea avea pe margini cite un portic lat de 2 m, 
de la care se păstrează in situ, bazele coloanelor. De asemenea, toate drumurile 
secundare dintre pavilioane fuseseră pavate cu cărămizi. Via principalis, via 
decumana Şi via quintana mu aveau nici un fel de pavaj. Pe întreaga lor suprafață 
apare pămint curat. Lipsa pavajului la aceste importante drumuri interioare, 
precum si marea lor lăţime s-ar explica tot prin caracterul unității din garnizoană. 
Pe aceste căi, cu pămint pe jos, caii puteau circula mai ușor, în timpul trecerii 
in revistă a trupei. Un pavaj de cărămidă era repede distrus de copitele lor și 
animalele ar fi putut aluneca ușor. Se poate presupune însă și pavarea 
lor cu birne, fapt constatat la drumul roman din fața castrului Arutela (Cozia- 
Călimăneşti). Via praetoria era rezervată numai pietonilor, de aceea avea portice 
şi pavaj. De remarcat faptul că porticele si pridvorul lipsesc pe via principalis, 
unde nu-şi aveau rostul în asemenea situație. 

Piná în a doua jumătate a secolului III e.n., castrul roman și-a păstrat 
forma sa patrulateră, planul regulat al porților, așezarea simetrică a turnurilor 
de apărare, organizarea pe trei grupe a clădirilor interioare ete. Dar în epoca 
lui Gallienus-Aurelianus si mai ales sub tetrarhie, asistăm la o transformare a 
sistemului defensiv. Necesitatea acestei transformări de planimetrie se sublinia 
în secolul al IV-lea de către scriitorul militar Vegetius (Epitoma institutorum rei 
militaris, I, 23 şi III, 8). El arată că cetăţile pot avea acum orice formă (patrulaterá, 
rotundă, poligonală etc.), deși regretă că nu mai este menţinută ordinea de 
odinioară. Unele castre mai vechi (ca cel de la Drobeta) sint adaptate (printr-o 
serie de modificări) la tactica militară impusă de presiunea popoarelor în migraţie. 
Altele fuseseră zidite a solo, după un plan neregulat, impus de forma terenului. 
Turnurile de apărare au fost construite în afara liniei exterioare a cuttinelor, 
sint de dimensiuni mult mai mari şi posedă ziduri foarte groase. Toate aceste 
transformări sînt legate de dezvoltarea mașinilor de asediu și balistice, pe care 
le cunoşteau acum și unele popoare migratorii. Castrele romane din secolele 
I—II aveau turnuri de formă regulată patrulateră. Din secolul IV, se introduc 
si turnuri de formă semicirculară sau circulară. Odată cu aceasta, s-a dat o 
foarte mare atenție șanțului de apărare care trebuia să aibă o adincime si o lățime 
cit mai mare. În numeroase cazuri, cetăţile erau înconjurate cu mai multe şanţuri. 
Creşte de asemenea si înălțimea zidului de apărare, întărit la exterior cu un 
parament de blocuri așezate în opus quadratum, regulat sau neregulat. Zidul 
are crenele puternice. În locurile cele mai proeminente se amenajează pe coama 
incintei turnuri-platforme pe care se așază mașinile balistice. Circulaţia pe 
drumul de rond devine mult mai intensă, în timpul asediului, ceea ce a necesitat 

látirea acestei căi. Locuințele destinate trupei sint construite acum, lipite de fața 
interioară a zidului de apărare pentru ca soldatul să fie cit mai aproape de postul 
de luptă care-i era repartizat în spatele unui crenel. În interior se ridică clădiri 
de tip nou. 

Un exemplu tipic de transformare a unui vechi castru, într-o fortăreață 
de tip nou, îl întilnim la Drobeta (fig. 55). Modificarea elementelor de apărare 

55. CASTRUL DROBETA (EPOCA TÎRZIE) 


si a clădirilor de tabără ale castrului lui Traian a avut loc în epoca lui Gallienus- 
Aurelianus si în timpul tetrarhiei. S-a păstrat vechiul perimetru patrulater al 
castrului, dar zidul incintei a fost mult înălțat. Valul ráminea de asemenea 
necorespunzător ca înălțime. Pentru îndepărtarea inconvenientului s-a zidit 
la poala valului o linie de stilpi (de mărimea 80x 80 cm) aflată la o distanță de 
6 m faţă de zid. De menţionat că între stilpi se afla un spaţiu de 3 m. Aceşti 
piloni sprijineau grinzile unui pod de birne mult mai ridicat decit fostul val. 

În retentura, apar în plus, unul sau două rînduri de asemenea stilpi, care serviseră 
pentru susținerea grinzilor unor pavilioane destinate locuințelor soldaților, 

Porţile şi turnurile vechiului castru din secolul II, au fost dárimate pină 
la temelii și deasupra lor s-au ridicat altele. La colțurile castrului, sînt adăugate 
în afară, patru turnuri mai mari în formă de potcoavă. Ele au camere interioare 
şi ziduri groase de 2 m. Turnuri intermediare între porțile si colțurile cetăţii, 
s-au făcut pe latura de sud (3x3 m) si pe cea de nord (4,35 x 4,35 m). Ele fuseseră 
umplute cu diferite dărimături ca să alcătuiască un fel de platforme înalte pentru 
amplasat maşini balistice cu tragere lungă. 

Locul porţilor a rămas același, cu excepţia celei de nord (decumana), înlocuită 
cu un mare turn dreptunghiular care nu comunica cu exteriorul. Acelaşi turn 
exterior — patrulater se intilneste la porțile de est și vest (principales). Ele sint 
dotate cu cîte o cameră de mărimea 5,30x8 m şi prevăzute cu o ușă în afară 
(largă de 2 m). Deosebită atenție s-a acordat porţii dinspre Dunăre (praetoria). 
Accesul spre ea, se realiza printr-o şosea care urca în pantă dinspre fluviu. Lățimea 
porții a rămas cea veche. Turnurile care o Aanchează ies cu totul în afară. Late 
de 7 m, lungi de 8 m, ele posedă cite două camere si în față sint rotunjite. 

Pavilioanele din interior au fost înlocuite cu o mare construcție cruciformá, 
avind 84 de camere (cubicula) de formă pătrată și puţin variate ca dimensiuni 
(3,50x4 m). În faţă, aveau un frumos coridor (fig. 56 a-b). Cele două căi (kardo 
şi decumanus), care se încrucișau în centrul cetăţii, erau late de 6,45 m. 















































56. O LOCUINȚĂ DIN CASTRUL DROBETA (RECONSTITUIRE) 





Pentru sistemele de apărare folosite în secolele IV—VI, întîlnim exemple 
numeroase la cetăţile romano-bizantine din Dobrogea (Tomis, Axiopolis, 
Troesmis, Dinogetia, Tropaeum Traiani, Ulmetum, Ibida etc.). La Ulmetum 
(fig. 57), forma cetăţii este poligonală — neregulată, adaptată terenului pe care 
a fost construită. Turnurile sint inegale ca mărime si așezate la distante diferite 
unul față de altul. Nici forma nu este aceeași. La colțuri ele sînt perfect circulare, 
la porţi apar ca niște potcoave, jar între curtine sint patrulatere. Forma și mărimea 
fiecărui turn a fost determinată de funcţia defensivă, pe care o deţinea în locul 
respectiv. 2 

Atari forme de cetăţi anunţă pe cele din evul mediu. 

Pentru formații militare mai mici, repartizate a locui în oraşe, cum erau 
cele de pompieri, se construiau cazărmi speciale, de mărimi diferite. Forma 
lor aminteşte pe a cazármilor-scoalá, folosite pentru instruirea gladiatorilor. 

57. CETATEA VLMETVM 


În centrul clădirii, se găsea o mare curte destinată exerciţiilor de specialitate. 
În jurul acestei curți, se înșiruiau camere de locuit și păstrat armamentul, camere 
prevăzute în faţă cu un pridvor. O asemenea cazarmă a pompierilor (vigiles) a 
fost identificată în săpăturile de la Ostia. 


ARMAMENIUL ȘI COSTUMUL MILITAR 


În domeniul armamentului, Roma n-a pregetat, in decursul istoriei ei 
milenare, să adopte si să perfecteze armele cu bun efect combativ ale dușmanilor 
săi de pretutindeni. Arsenalul armelor ofensive şi defensive varia după caracterul 
unităţilor pe care le echipa (infanterie, cavalerie, marină, trupe de asediu, formații 
de mașini balistice etc.). Forma, dimensiunile, măestria folosită la confecționarea 
lor, modul de întrebuințare a armamentului roman, toate acestea le cunoaștem 

destul de bine din relatările unor autori, din reprezentările sculpturale 
sau picturale, dar mai ales din obiectele originale găsite în urma săpăturilor 
făcute în castrele si necropolele militare. Aceste surse sint mult mai bogate 
pentru perioada imperiului. Cele mai variate tipuri de arme le putem studia 
atit prin cercetarea atentă a scenelor Columnelor lui Traian si Marcu Aureliu 
din Roma, cît și a basoreliefurilor care decorează citeva arcuri de triumf. Studiul 
armamentului și al costumului militar ne ajută să identificăm natura trupei 
(legiones, auxillia, classis, tormentum etc.). Pe frontonul multor stele funerare 
militare, ostașii şi ofițerii doreau sá fie sculptați în costumul si cu armele pe care 
le purtau în momentul părăsirii serviciului militar. Constatăm de asemenea, 
din descoperirile arheologice, că in afara armelor de luptă, în majoritatea cazurilor 
lucrate din fier, existau si arme de paradă, turnate în bronz, citeodatá poleite 
cu argint și aur (fig. 58). 





58. LEGIONAR 


Galea sau cassis, este casca, lucrată la început numai din bronz (Polybius). 
Mai apoi, in epoca imperiului, în confecționarea ei domina fierul. Elementul 
esenţial la o cască este desigur calota (cudo) cate acoperea teasta capului soldatului, 
avind si o prelungire la spate, pentru protecția gitului. În timpul marșului, 
casca se atirna pe umeri cu o sfoară petrecută printr-un inel fixat în virful calotei 
(Columna Traiană). Pentru întărirea acesteia din urmă, se nituiau pe ea în exterior, 
două limbi de metal, încrucișate sub inelul de atirnat. Fruntea luptátorului 
era protejată cu o vizierá mobilă, de înălțime diferitá, fixată cu nituri de calotă, 
deasupra urechilor. Rareori această vizierá acoperea întreaga față. Ea lăsa vederii 
numai două orificii în dreptul ochilor. Protecţia obrajilor era realizată prin 
bucculae, două foi mobile de metal, atirnate de calotă de la timple pînă sub bărbie. 
Citeodată, aceste « obrăzare » acopereau si urechile, unde de asemenea trebuia 
lăsat un orificiu necesar auzului. Existau si căşti din bronz, destinate numai 
patăzilor. Erau turnate în felul unor adevărate măști, cu orificii numai la gută, 

nas și ochi. Un accesoriu al căştii era considerată crista (« creasta »), 
adică panasul fixat pe virful calotei. El consta din pene colorate în funcție de 
natura armei si a gradului. Se foloseau mai ales la parăzi. Forma, culoarea si 
aranjamentul acestor « creste » (cristae) variau foarte mult. 

Se ştie — de exemplu — că centurionul purta crista transversa, de culoare 
albá-argintie si aranjată cu penajul rásfrint lateral, în două grupe de pene. După 
culoarea și forma penajului ostaşii puteau uşor recunoaște gradele superioare. 
Asemenea detalii sint vizibile în pictura murală si pe unele pietre de mormint. 
Polybius (VI, 23) ne spune că pe vremea sa « panasul avea trei pene drepte, 
roşii sau negre, lungi de aproape un cot. Cu aceste ornamente puse pe crestet, 
pe lingă celelalte urme, soldatul apare de două ori mai înalt, înfățișarea lui este 
frumoasă și inspáimintátoare pentru duşmani». 

Lorica adică platosa, era confecţionată în epoca Republicii din figii de 
piele tăbăcită, legate între ele cu ajutorul unor cusături, cu curelușe sau prin 
nituri. Polybius (VI, 23), observa că multi soldați, din cauza prețului ridicat 
al cuirasei de piele își fixau doar o placă de bronz în dreptul inimii. Este vorba 
de ceea ce se intilneste în armura elenistică, sub numele de «apărătoare de inimă» 
(cardiophylax). În perioada imperiului, s-a păstrat în continuare cuirasa din 
piele, purtată de către formații auxiliare de cavalerie. Monumentele sculpturale 
şi descoperirile arheologice ne arată că acum se foloseau trei tipuri de /orica: 

Lorica segmentata se întilneşte frecvent pe scenele celor două columne din 
Roma şi se confectiona din fier. După cum indică si numele său, se compunea 
dintr-o serie de segmenta, adică din benzi de diferite lățimi (de obicei patru pentru 
bust). Cu aceste segmente se îmbrăca întregul bust al luptátorului, pântecele 
(unde erau dispuse orizontal) şi umerii (unde erau aranjate vertical). Sub git 
şi sub ceafă, ele erau legate de două plăci fixate vertical (pectorale). Legătura 
între segmenta eta făcută cu nituri, cu catarame din bronz sau cu şnururi petrecute 
după cheotori. Soldatul trebuia ajutat de un camarad pentru a putea îmbrăca o 
atare platosá, complicată în ceea ce privește legăturile, dar comodă în luptă 
(fig. 59). 

Lorica squamata denumită si lorica plumata, era executată din solzi de metal 
de forma unei unghii mari si cusuti între ei cu sirmá. Se obținea astfel o cămașă 
de zale alcătuită din plăcuţe care se suprapuneau în felul solzilor de peste (squama) 
sau al penelor de pe pintecele păsărilor (pluma). Întreaga pinzá de zale se 
putea coase pe o haină de stofă sau fixa pe curele de piele (fig. 60). Această lorica 
necesita însă adăugarea la poalele ei a unui lambrechin, adică a unui cordon 





60. LORICA PLUMATA 


59. LORICA SEGMENTATA 

lat de piele. Acesta avea marginea în formă de solzi mari care se placau cu metal 
(cu scopul de a proteja partea inferioară a pintecelui). Numeroase fragmente 
din atare specie de /orica au fost găsite în castrul de la Sláveni. 

Lorica hamata era o cămașă realizată din țesătura continuă a unor ineluse 
de metal sau din împletirea unei sirme. Se îmbrăca ușor; apare frecvent 
în epoca tirzie a imperiului si în evul mediu. 

Cele trei tipuri de lorica descrise mai sus, erau purtate de trupă si de gradele 
inferioare. Împăratul şi ofițerii superiori îmbrăcau /oricae alcătuite din două 
piese, de bronz, turnate după un mulaj luat pe bustul beneficiarului. O piesă 
acoperea partea din față a bustului și alta spatele. Ele se completau cu legături 
din segmenta peste umeri si cu lambrechine în partea inferioară. Prinderea cu 
catarame si curele a celor două bucăţi, se făcea de la solduri pînă sub brațe. În 
faţă, o atare cuirasá era decorată cu diferite figuri de zei (Medusa, Mars, Victoria 
etc.) sau cu unele semne religioase și de război. Statuile de marmură 
sau din bronz ale împăraților ne-au păstrat imaginea perfectă a acestor /oricae 
turnate din două piese. 

Pentru atirnarea săbiei și a pumnalului, fiecare soldat purta un balteus 
sau un cingulum. Primul consta dintr-o diagonală de piele, petrecută pe deasupra 
umărului sting, apoi legată pe șoldul drept. Mult mai frecvent apare însă pe 
reprezentările de caracter militar, cingulum militiae, adică centironul care se lega 
peste pintece, imediat sub /orica. Acest obiect de echipament s-a folosit in 
expresiile cingulum sumere (« a-și lega centironul», adică « a recruta») si cingulum 
liberare («a ieşi de sub arme»). Centura se făcea de obicei, dintr-o curea lată 
din piele, prinsă în față cu o cataramă puternică. Mai rar era compusă dintr-o 
serie de plăcuțe patrulatere din metal, legate între ele cu ineluse. În ambele 
cazuri, centura era decorată cu aplice din metal strălucitor sau cu felurite pandan- 
tive de natură profilacticá. De centiron era atirnat în față un fel de «sort», 
realizat din piele placată cu foi de metal și terminat la poale cu pandantive de 
metal ornamentale (bullae). La ofițerii superiori și la împărați, cingulum avea un 
caracter ornamental și distinctiv, în ceea ce priveşte gradul. Ei își atirnau sabia 
de o cheotoare legată sub loricá. În asemenea situaţie, cingulum devenea o físie 
de lină frumos colorată care se incingea în jurul cuirasei, peste pintece şi se 
innoda elegant în față (fig. 58). 

Armata din epoca Republicii imprumutase, de la cea elenistică, « jambierele » 
sau cnemidele (ocrae) pentru protecţia fluierelor picioarelor. Ele se făceau dintr-o 
foaie de metal îndoită. În epoca imperiului nu s-au mai folosit atari cnemide, 
find incomode. Se purtau numai ca piese de paradă de către centurioni şi erau 
făcute din stofă bogat decorată cu ţesături colorate sau cu aplice lucitoare din 
metal. 

Termenul seutum indică toate tipurile de scut folosite de către armatele 
romane. Autorii antici pretind că la început Roma ar fi adoptat scutul denumit 
«argian» (imprumutat din orașul grec Argos), care avea formă rotundă. Mai 
apoi, legiunile au luat tot din același loc, scutul rectangular, înalt si puţin curbat, 
ca să acopere mai bine corpul luptătorului. Amănunte interesante asupra lui, 
le aflăm la Polybios (VI, 23), care ne spune că era înalt de 1,20 m, lat de 0,75 şi 
gros de 0,075 cm: « Scutul era format din două scinduri lipite cu clei făcut din 
zgirci de bou si pe fața din afară era acoperit cu pînză, apoi cu piele de vițel. 
La marginea de sus şi de jos avea întărituri din fier, prin care era asigurat împotriva 
loviturilor tăişului săbiei; el se putea sprijini pe pămînt. În partea de mijloc i se 
punea o tablă de fier, care îl apăra împotriva pietrelor, a lăncilor și a oricărei 

arme aruncate cu putere» — scrie acelaşi istoric. Documentele sculpturale 
demonstrează că acest tip de scutum a fost folosit piná la începutul imperiului 
(fig. 61). 

Cele mai caracteristice tipuri de scuturi se întilnesc pe cele două columne 
din Roma. Ele au formă rectangulară, curbată, rotundă, hexagonală și ovală, 
dar sînt în general, de dimensiuni mult mai modeste, decit cele purtate de armata 
Republicii. Pe monumentele sculpturale apar toate formele de scuturi. 

Clipeus, era oval sau hexagonal; proteja numai bustul; era lucrat din lemn 
întărit cu şaibe de metal; acoperite cu piele tăbăcită şi întărit pe margini cu O 
bordură de metal. În exterior si la centru, avea fixată cu cuie o proeminentá 
conică, turnată în metal, denumită ubo (fig. 62). Această ieșitură devia pro- 





61. TIPURI DE SCUTURI 62. SCUT CU UMBO 


jectilele inamicului care loveau în scut si servea concomitent pentru izbirea în 
lupta corp la corp. La scuturile luxos executate, bo era decorat cu scene 
de război, figuri profilactice, zodiacale, elemente florale etc. Mai rar, era gravat 
pe el, numele proprietarului. Asemenea ornamentaţii ocupau citeodată fața 
exterioară a întregului scut. Desenele pictate erau variate și reprezentau fulgere, 
coronite din ramuri, stele etc. Repertoriul lor constituia, de multe ori, semne de 
recunoaştere a trupei din care făcea parte luptătorul. Pe tablourile Columnei 
lui Traian identificăm formaţiile de legiuni, de trupe auxiliare, de pretorieni, 
de corpuri de aliaţi etc., pe baza acestor semne de pe scuturi. În veacul al 
IV-lea, Notitia dignitatum ne arată că fiecare formatie militară poseda, ca semn 
distinctiv, un scut care purta un anumit grup de desene, colorate diferit. Un 
fragment de scut, descoperit la Dura Europos (pe Eufrat), are pictată pe pielea 
ce-l acoperea în exterior, o hartă-itinerar, care indica distanțele pe care trebuia 
să le parcurgă posesorul său, dintre oraşele de pe coasta de vest si de nord a 
Mării Negre. Clipens s-a păstrat în dotatia armatei romane, pînă în epoca tirzie a 
imperiului. 

Parma, scut de formă rotundă, lucrat din aceleași materiale, se purta de 
cavalerie şi de formaţiile uşoare de infanterie (din vremea Republicii pînă în 
veacul al IV-lea e.n.). 

Orice tip de scut avea fixate pe faţa interioară două minere de piele, pe 
sub care ostasul își petrecea antebraţul miinii stingi, ca să-l poată manevra. 

Gladius se considera sabia «națională» a armatei romane, deși fusese 
împrumutat de la triburile hispanice, în timpul luptelor cu Hannibal. Se com- 
punea dintr-un miner de lemn (mai rar din ivoriu sau os), de formă cilindrică. 
Minerul era cu buton (capulus) si legat de o lamă cu două tăișuri, grea, dar 
bine ascuţită la virf. Arma era păstrată într-o teacă (vagina), confecționată 
din lemn acoperit cu plăci sau din tablă (de bronz sau fier), adesea gravată. 
La partea superioară, vagina era prevăzută cu inele cu ajutorul cărora ea se putea 
agăța de cingulum sau de balteus. Soldatul purta g/adins atirnat pe şoldul drept 
fiindcă în stinga avea scutum. Ofițerii nu purtau scutum de aceea își fixau gladius 
pe şoldul sting. 

Originalele găsite în săpături, dovedesc că un gladins de infanterie avea 
lungimea de aproximativ 0,50 m, pe cînd cel de cavalerie (care se mai numea 
si spatha) era mai lung (0,75 m). 

Soldatul de infanterie mai fusese dotat cu un pugio, un pumnal agăţat 
pe soldul sting, identic ca formă cu g/adius, însă de dimensiuni modeste. 

Pilum, adică sulița, era arma care putea fi aruncată de la distanță asupra 
dușmanului. Era considerată și ea drept armă « națională», de mare efect în 
atac. Polybios (VI, 23) ne-o descrie pe aceea din epoca Republicii, cînd sulița 
ar fi fost lungă de 3 coti (1,35 m). O atare armă de atac, cînd era turnată în 
întregime din metal, devenea prea grea și nu putea fi azvirlită cu ușurință 
şi efect. În cele mai multe cazuri, numai virful ei era modelat din fier, iar coada 
era cioplită din lemn greu. Săpăturile arheologice, pe locul unor bătălii celebre 
din epoca Republicii (Numantia, Alesia etc.) au descoperit numeroase virfuri 
de sulițe. Ele sînt de forme diferite (conice, piramidale, plate etc.) și nu depășesc 
greutatea de 600 g. (fig. 63—64). 

Pentru perioada imperiului, sintem mult mai documentati în privința 
acestor pila. Lungimea lor varia între 0,64—1,06 m. Toate muzeele posedă 
azi virfuri de pila, in marea lor majoritate lucrate din fier bătut pe nicovalá, 
ca să capete o formă conică sau piramidală cu patru fețe. Pentru fixarea lor 
in minerul de lemn, se lăsa la bază un virf ascuţit pentru a fi înfipt. De cele 
mai multe ori acesta din urmă era tubular pentru ca minerul lemnos, o dată 
introdus în el să fie fixat cu un cui bătut printr-un orificiu. 

Cu totul excepțional se intilneste pilum murale care este o suliță dublă, 
lungă de 1,50 m, folosită mai ales la asedierea unei cetăți. Prinsă la centru cu 
miner, ea se putea manevra de pe scara de asediu introducindu-se prin golul 
dintre două crenele în scopul de a lovi în dreapta şi în stinga pe dușmanii 
ascunși după aceste parapete. 

În săpăturile arheologice de la Slăveni, au fost descoperite peste 50 virfuri 
de pila turnate în bronz, cu inmánusare tubulará si fáfuite piramidal (cu trei 
pînă la opt fețe). Ele fuseseră frumos lustruite, în unele cazuri chiar poleite 
cu foiţă de argint. Sint fără îndoială arme de paradă, neîntilnite în alte castre 
„romane, 

Hasta, adică lancea, era considerată o armă mai uşoară, folosită în lupta 
corp la corp, în primul rînd, de către legiuni. Pe timpul lui Polybios (VI, 22) 
ea avea următoarele caracteristici: « Minerul ei din lemn are în genere lungimea 
de doi coti (=0,95 m) şi grosimea de un deget (=0,018 m). Virful láncii, lung 
de o palmă (=0,08 m) este atît de subțire si de ascuţit, încit se îndoaie ușor 
de la prima lovitură, astfel că duşmanul nu o mai poate refolosi». Sub imperiu, 
hasta a fost purtată de legiuni si de trupele auxiliare de infanterie sau de cavalerie. 
În afară de reprezentările sculpturale, săpăturile arheologice au scos la lumină 

o mare cantitate de virfuri de lănci lucrate din fier. Sint de două tipuri: unele 
de formă romboidalá — plată, mult alungită si altele mai groase, cu o nervurá 
în lungul ascutisului. Spre deosebire de suliță, toate lăncile se inmánusau tubular 
şi se fixau de miner cu un cui. Vegetius (11,15) şi alţi autori ne vorbesc de 
mai multe tipuri de lănci: contas, lancea, gaesum etc., împrumutate de la diferite 
popoare supuse de romani. 





64. LĂNCI, SULITE ȘI CUȚITE DIN CASTRUL SLĂVENI 


Dotarea cu armament si uniformă a ostașului roman se făcea în funcţie 
de specificul trupei în care lupta. În această privință, cei mai favorizați erau 
pretorienii (care apar odată cu imperiul), apoi soldaţii din legiuni, formațiile 
auxiliare regulate şi neregulate, garnizoana Romei şi în cele din urmă, marina. 
Aliaţii (socii) nu intrau în componența armatei romane; participau la războaiele 
ei cu armamentul si costumul adus de acasă. Socii constituiau în special, unităţi 
de arcași, prástiasi si de cavalerie. 

Despre uniforma si armamentul so/datulni legionar din perioada Republicii, 
ştim numai ceea ce ne spune Polybius (VI, 22—23). Monumente figurative 
din această epocă ne lipsesc. Ele abundă însă cu sutele, în perioada Imperiului, 
ca pietre funerare, scene pe arcurile de triumf, în repertoriul columnelor lui 
Traian şi a lui Marcu Aureliu etc. 

Costumul soldaţilor din legiuni, pe timpul Imperiului era compus dintr-o 
cămașă-tunică, de lină sau pinzá de in (tunica); o mantie groasă tesutá din 
lină (sagum-paenula), folosită împotriva intemperiilor; un sal (focale), pantaloni 
scurți şi sandale de piele (caliga). Caliga se purta piná la gradul de centurion: 
avea talpa tintuitá si peste laba piciorului, o rețea de cureluse prinse în diferite 

feluri. Săpăturile de pe limesuri au descoperit în cimitire, calígae destul de bine 
păstrate. În Dacia (Slăveni), se cunosc numai urme de tălpi tintuite, imprimate 
pe cărămizi încă nearse. Un împărat roman — Caligula — și-a căpătat această 
poreclă pentru pasiunea pe care o avea față de atare încălțăminte; după cum 
altul — Caracalla — se va numi astfel pentru predilectia pe care o avea, de 
a purta mantaua soldáteascá cu acest nume. 

Armamentul legiunilor era alcătuit din galea (cassis), lorica segmentata, 
scutum cu umbo, cingulum, gladius, pugio, hasta, pilum etc. Corpul subofiterilor 
purta cam același costum și armament, gradul recunoscindu-se numai printr-un 
mic detaliu. 

Purtătorii de insigne militare (signiferi) aveau însă un costum aparte. 
Pe columna lui Traian, ii vedem acoperiţi pe crestet cu o piele de cap de urs 
(ale cărui labe se legau pe piept), avind o cuirasá de piele tare, tunica, sagum 
și gladius prins de balteus. Vegetius (11,16) afirmă că pielea ursului cu gura 
căscată inspáiminta pe dușmani (ad terrorem hostium); 

Gradatii din serviciile de administraţie se identifică prin pachetul de tabulae, 
pe care îl poartă sub braț. 

Centurionul, ofițerul de nădejde al armatei romane, considerat ca cel 
mai de seamă grad inferior, purta un costum pompos. Figura i se intilneste 
pe numeroase pietre de mormint, îmbrăcat cu o haină de ceremonial încărcată 
cu decoraţii. În ţinuta de gală, el purta cuirasá de piele (sau o lorica squamata), 
cnemide ornamentate, galea, gladius, pugio, scutum etc. Semnul lui caracte- 
ristic este bastonul confecționat dintr-un butuc de viță pe care-l poartă în 
mina dreaptă. 

Despre ofițerii superiori, adică tribuni legionum, praefectus castrorum şi 
legatus legionis, nu avem date suficiente în ceea ce priveşte costumele și armele 
pe care le purtau. Ştim despre tribuni că puteau fi identificați după o bandă 
lată de purpură pusă pe poala mantiei (sagum). La cei de rang senatorial ea 
era lată (laticlavi), dar îngustă, cînd tribunii aparţineau ordinului ecvestru (angus- 
ticlavi). Mantia şi-o atirnau de umăr cu o fibulă. Casca lor avea o crista foarte 
bogată in pene multicolore; gladins și-l atirnau de o diagonală, iar pantalonii 
lor coborau pină deasupra genunchilor. Ofițerii superiori aveau dreptul de 
a purta calcei, cizmulite cu carimb înalt și rásfrint, care închideau complet piciorul. 

Fiecare comandant, de la centurion în sus, purta paludamentum, o fisie 
de stofă de diferite culori (în funcție de grad). 

În efectivul fiecărei legiuni întîlnim un detașament de cavalerie. Călărașii 
aceștia erau înarmaţi cu gladius lung, contus, scutum, galea, lorica si trei pila. Pe 
scenele columnei lui Traian, apar în unele cazuri, figurile acestor cálárasi din 
componența legiunilor. 

Trupele auxiliare regulate (alae si cohortes) erau recrutate dintre popoarele 
considerate « barbare » aflate în provinciile imperiului. Hadrianus a fost creatorul 
trupelor auxiliare neregulate, denumite numeri, formate din aceleași populaţii 
neromanizate (mauri, sirieni etc.), specializate în minuirea unei anumite arme. 
Pe Columna lui Traian apar toate aceste formații militare, luptind cu armele 
specifice locului lor de baștină. 

Cohortes (de infanterie) se recunosc după tunica scurtă, cingulum, sagum, 
caliga şi focale. Ca arme, erau dotate cu o cuirasá de piele, gafea cu inel de atirnat, 
scut oval, gladius si hasta. 

Alae (de cavalerie) purtau in general, aceleaşi costume si aceleași arme 
ca si cohortele. Scutul lor era o parma ovală sau hexagonală. 

Soldaţii din zueri veneau în castru cu costumul și armamentul lor national. 
Pe Columna lui Traian, întîlnim prástiasi batavi aduşi de la Rin, arcași sirieni 
inarmati cu arcuri lungi, mauri cálárasi ş.a. În anumite momente, Roma a 
angajat între trupele auxiliare regulate si pe cataphractarió sarmati (pl. 17,2), 
călărași îmbrăcaţi cu cai cu tot, în plăci de piele (/orica plumata). 

Trupele din garnizoana Romei îşi aveau și ele costume și armament spe- 
cific, destul de slab cunoscute din monumentele sculpturale. 

Pretorienii purtau tunica, sagum, lorica segmentata, cu lambrechine, scutum, 
galea cu o mare crista, pilum, cingulum, gladius etc. Cohortes Urbanae constituiau 
o unitate de poliție, îmbrăcată cu funica si sagum, apoi înarmată cu căști, sabie, 
þarma şi pugio. Pe timpul domniei lui Domitianus sau Traian, s-a constituit 
garda imperială, formată din equites singulares, înarmaţi cu cască, clipens şi lorica 
din piele. Purtau si ei tunică, pantaloni şi caliga. 

Pentru echipamentul marinei, ale căror elemente erau recrutate din oameni 
de jos (chiar și sclavi) posedăm indicaţii de la Vegetius și din unele monumente 
sculpturale. Îmbrăcămintea lor era compusă din tunică strinsă pe corp cu un 
cingulum, an sagum lung, pantaloni si caliga. Ca arme de luptă, aveau hasta, sabia, 
pumnalul ș.a. 


MAȘINI BALISTICE ȘI DE ASEDIU 


Arcul, cea mai simplă mașină balistică, este una dintre cele mai vechi 
si ráspindite arme de tragere, de pe întregul glob. El se bazează pe elasticitatea 
lemnului si a corzii, elemente perfecționate inaintea romanilor de către popoarele 
orientale și de grecii din epoca homerică. Romanii nu au adus nici o îmbună- 
tátire acestei arme, împrumutată de ei de pretutindeni, dacă aducea ceva nou 
în privința efectului de tragere. Coarda era confecționată din cînepă sau din 
in, cite odată si din intestine de animal. Arcul propriu-zis era cioplit din esentele 
de lemn cele mai tari şi cele mai elastice. Săpăturile arheologice au descoperit 
numeroase săgeți romane din fier, care sint fie piramidale, fie plate în formă 
de frunză. Arcașii din trupele auxiliare, recrutaţi dintre semintiile siriene, pose- 
dau arcuri lungi, cu care puteau azvirli o săgeată piná la o depărtare de o mie 
de metri. 

În domeniul poliorceticii, adică a maşinilor de război de aruncat proiectile 
si de asediu, romanii au rămas elevii grecilor. Unităţile de fabri, adică de meste- 
sugari din cadrul diferitelor formaţii militare, aveau sarcina de a confectiona 
aceste mașini. Folosirea lor în luptă apare prima dată pe timpul luptelor cu 
cartaginezii. 

Dacă în ceea ce priveşte arcul, puterea de aruncare a ságetii rezulta din 
elasticitatea braţelor armei, pentru « artileria» romană, denumită generic Zor- 
menta, principiul de bază era fondat pe elasticitatea torsiunii mănunchilor de 
fibre care alcătuiau coarda. 

Orice mașină balistică romană era compusă din trei elemente: un piedestal, 
un braț cu uluc destinat aşezării proiectilului şi mecanismul (arcul) de întins 
coarda. Acesta din urmă alcátuia o casetă cu resorturi (arcuri) împărțită în trei 
compartimente. În compartimentul central, se imbuca ulucul braţului purtător 
al proiectilului. În compartimentele laterale erau fixate vertical, unele lingă 
altele, corzi elastice și puternice (nervi torti), făcute din tendoane, sau din păr 
de animal (citeodată si din păr de femeie). Corzile se încordau cu ajutorul 

unui instrument denumit entonion. Între fascicolele corzii se introducea forțat, 
de ambele părţi ale ei, cîte un bastonas de lemn, drept si inflexibil, care în stare 
de repaos, se găsea îndreptat spre casetă. Aceste două bastonase se legau între 
ele, la capetele din afară, cu o coardă. Aceasta din urmă se putea trage cu aju- 
torul unui troliu (dispozitiv mecanic de înfășurarea corzii), fixat la capătul bra- 
tului cu uluc, în care se găsea proiectilul. 

Existau două tipuri de tormenta: catapultae si balistae, fiecare avînd unele 
variante neinsemnate, descrise si de cátre Vitruvius (X,10—12): 

Catapulta avea braţul traiectoriei orizontal, de aceea arunca proiectilele 
numai în linie dreaptă. Se mai numea si scorpion. Imaginea ei o întîlnim pe 
Columna Traiană şi a putut fi reconstituită în muzee (fig. 65). 

Balista constituia o piesă de artilerie care arunca blocuri de piatră (mai 
rar si birne), trimise sub un unghi de 45 grade. Bratul-uluc «de aruncat», 
era sprijinit pe sol cu o inclinare de 45 grade. Cablul ei se întindea ca și coarda 
unui arc; era puternic si în formă de chingă, ca să poată izbi cu efect proiecti- 
lele de piatră. Íntocmai ca și catapulta, balista poseda pe ulucul braţului de 
tir (fig. 66), un cursor mobil (fig. 66) care se putea trage înapoi cu 
ajutorul troliului (fig. 66). 

Ammianus Marcellinus (XXIII, 4, 4) si alți scriitori din veacul al IV-lea 
amintesc de o mașină de război de mare efect, onager (denumită citeodatá si 
scorpion). Se compunea dintr-o cutie formată din două birne puternice, legate 
între ele, În interiorul ei se asezau în poziţie orizontală, segmente de funii (nervi) 
puternic răsucite. Aceste fişii de coarde articulau un braț de pîrghie, care în 
stare de nefunctionare, stătea vertical. La extremitatea lui superioară era atirnat 
proiectilul (o piatră) într-o mică plasă. Pirghia se încorda și se apleca tot cu un 
troliu, piná ce ajungea în poziţie aproape orizontalá. Cu o lovitură de ciocan, 
se ridica cirligul care retinea pirghia armată. Odată declanșată, această pirghie 
se ridica brusc și arunca proiectilul. Ea se oprea, izbindu-se pe un obstacol 
moale (paie, iarbă, pernă etc.). Prin amortizarea loviturii, nu se rupea (fig. 67). 
Onagerul avea deci o traiectorie curbă, asemănătoare cu o praştie. În afară 
de pietre, cu el se aruncau asupra inamicului și vase cu materiale inflamabile (cite 
odată umplute cu albine). Cu această mașină balistică, se putea arunca o piatră 
de 2 kg piná la depărtarea de 350 m. Ea a fost numită (în glumă de către 
soldați) opager, adică « măgar sălbatic», fiindcă intocmai ca acest animal, arunca 
cu picioarele dinapoi, pietrele si pámintul. 

Catapultele și balistele (inclusiv onager) erau folosite mai ales pentru apă- 
rarea fortificațiilor. Dar pentru a distruge aceste întărituri, romanii se foloseau 
de aries (« berbec»), cunoscut ca armă de dislocare a zidurilor, încă din timpul 
imperiului asirian. Descrierile autorilor romani și unele reprezentări, ne 
arată că in forma lui clasică, aries se prezenta astfel (fig. 68). 

Se pregătea o birnă lungă de cel puţin 18 m, în al cărui virf, îndreptat 
spre zidul inamic, se fixa un mare butuc de fier, adesea modelat în forma capului 
de berbec. Ea se atirna apoi de grinda interioară a unei case mobile, așezată 
pe roți. Acest « hangar» poseda acoperiș în două pante si era căptușit cu materiale 
neinflamabile (de obicei cu piei de animale proaspăt jupuite). Atacatorii impin- 
geau din interior această casă pe roate, ca să fie feriti de loviturile trimise de pe 
zidul asediat. Odată ajunși lingă zid, ei balansau cu putere birna care izbind 
cu aries îl dárima treptat. 

Cînd asediul era considerat de mică importanță, soldații făceau testudo 
(« carapace de broască ţestoasă») din scuturi rectangulare. Se așezau unul lingă 

altul și ridicau scuturile orizontal, deasupra capetelor, în așa fel, ca acestea 
să fie unul lingă altul si să formeze un acoperiş protector continuu. 

Asemănătoare cu aries erau falces murales si terebrae. Prima se prezenta 
ca O uriașă « secerá-coasá » care prin izbire pătrundea prin paramentul de blocuri 
al zidului și-l desfăcea. Terebra (« sfredel-burghiu ») era un aries cu virful ascuțit, 
care producea perforatii în zidurile de apărare, construite din cărămidă. 

















65. CATAPULTÁ 





67. ONAGER 68, ARIES 


Romanii foloseau și ei pentru asedii, turnurile de apropiere, construite 
din lemn si împinse pe roți. Acestea aveau forma trunchiului de piramidă 
si în ele, luau loc atacatorii. Si de astă dată, exteriorul lor trebuia căptușit cu 
piele crudă, ca să fie ferite de materiile inflamabile aruncate de inamic. 

Din lectura bătăliilor descrise de Ammianus Marcellinus, constatăm că 
în veacul al IV-lea, artileria romană «grea» si mașinile de asediu luaseră o 
mare dezvoltare şi extindere, la toate formaţiile militare. Pină la apariţia prafului 
de pușcă în Europa, evul mediu s-a folosit de ceea ce au creat romanii în dome- 
niul balisticii. 

STEAGURILE ARMATEI — SIGNA MILITARIA 


Din epoca Republicii, fiecare unitate fusese dotată cu un steag, considerat 
simbol religios şi emblemă de recunoaștere. El era alcătuit dintr-o lance (sim- 
bolul zeului Mars) care se înfigea cu virful în pámint. Pe capătul opus, se fixa 
o figură de animal. La mijlocul lăncii exista un cirlig de care se apuca atunci 
cind minerul (în formă de suliță) era scos din pămînt. 

Odată cu reorganizarea tactică a legiunilor, Marius le-a dat ca emblemă 
cite o acvilă (aquila). Pasărea lui Iupiter (turnată în argint) era reprezentată 
cu aripile desfăcute pentru zbor, avea o coronitá în plisc si fulgerul în gheare. 
Soldatul purtător al acestui steag era numit aguilifer. Steagurile (signa) pentru 
manipule păstrau aceeași formă, dar în locul păsării, se atirnau fișii de purpură 
sau foi de iederă argintate. Se mai foloseau ca embleme în vîrful minerului, 
palma deschisă a unei miini (împotriva « deochiului » |), un stegulet, o cotonitá 
ş.a. Decoraţiile obținute de trupă erau prinse (suprapuse) pe același miner. 
Legiunile primeau signa în formă de coronite, iar cohortele pretoriene, phalerae 
(discuri ornamentate). Printre acestea se mai atirnau și obiecte talismanice (semi- 
luna, ghinda etc.). Pe minerul steagului se întilneau adesea și unele semne zodia- 
cale. Tot pe aceasta se putea fixa o fabula ansata din metal, pe care era gravat 
numele unității militare. 

Cercetările arheologice au putut stabili, pentru fiecare legiune, emblemele 
oficiale pe care le purtau diferitele siana : 


Acvila: legiunea XIII Gemina 

Barza: legiunile II, II si IV Italica 

Berbecul: legiunea I Minervia 

Capricornul: legiunile I Adiutrix, II Augusta, II Italica, IV Macedonica, XIV Gemina, XX 
Valeria Victrix, XXI Rapax, XXII Primigenia si XXX Ulpia 

Centaurul: II Parthica și IV Italica 

Corabia: I Adiutrix, IL Adiutrix și X Fretensis 

Elefantul: V Alaudae 

Hercule: IL Traiana şi XXII Primigenia 

Leul: IV Flavia, V Macedonica și VIH Augusta, XIII Gemina şi XVI Flavia 

Lupoaica cu gemenii: YI Italica 

Marte: IL Augusta 

Minerva: 1 Minervia 

Mistrețul: I Italica, II Adiutrix, X Fretensis și XX Valeria Victrix 

Neptun: X Fretensis, XI Claudia și XXX Ulpia 

Pegasul: I Adiutrix, II Adiutrix și II Augusta 

Taurul: I Italica, III Gallica, IV Macedonica, V Macedonica, VI Victrix, VIL Claudia, VIII 
Augusta, X Fretensis si X Gemina. 


Tabloul de mai sus ne arată că unele legiuni aveau mai multe embleme, 
unele comune. Acestea se reproduceau şi pe alte obiecte care aparțineau legiu- 
nilor sau ostașilor lor. Le întîlnim, de asemenea, imprimate pe cărămizile turnate 
de legiuni și chiar pe monedele emise de unii împărați. 

Scorpionul era animalul-emblemă al cohortelor pretoriene. Signa pe care 
le purtau cohortele auxiliare se deosebeau prea puţin față de cele ale legiunilor. 
Existau de asemenea signa pe al căror vîrf era așezat portretul împăratului. 
Purtătorul unei atari imagini, se numea ¿maginifer. 

Atunci cînd se constituia un detaşament (vexillafio) pentru a fi trimis 
într-o campanie îndepărtată, i se acorda un steag special denumit vexillum. 
El se compunea dintr-o bucată de stofă viu colorată, avea o formă dreptunghiu- 
lară şi era fixată în virful unei sulițe. Pe virful unui vexillum se așeza figura 
vulturului sau chipuri de zei ai războiului (Mars, Victoria, Hercules sa) 
Vexillum se purta de asemenea de către unităţile de cavalerie ataşate legiunilor 
sau comandate separat (auxilia). Cele mai tipice aquilae, signa si vexilla se întîlnesc 
tot pe scenele Columnei lui Traian. 

Draco, « balaurul», ca insignă militară, apare în armata romană din seco- 
lul III şi a fost imprumutat de la parti. El fusese cunoscut și la daci, în perioada 
de independență. Dragonul avea forma unui corp de șarpe ondulat, lucrat 
din stofă și se umfla în bătaia vintului. Capul monstrului era lucrat însă din 
metal si citeodatá imita pe cel de lup. Corpul lui era de asemenea fixat într-un 
virf de lance. 

Pe lingă insigne si steaguri, formaţiile militare se mai dotau cu trompete 
speciale de emis semnale militare. Cu ajutorul acestor instrumente se comunicau 
diferite ordine comandanților. Infanteria se folosea de tuba, o trompetă din 
aramă, de formă conicá-alungitá și puțin rásfrintá la gura pilniei. Bucina folosită 
de mai multe unități pentru semnale scurte la mică distanţă, apare ca un corn 
asemănător cu cel folosit azi de către vinători. Pentru corn avem reprezentări 
pe Columna lui Traian și pe stelele funerare. Era o mare trompetă încovoiată 
care putea fi purtată pe umăr după ce cu ajutorul unei bare i se uneau capetele. 
Producea un sunet gros si scurt. Pentru cavalerie, se întrebuința /7445, cunoscut 
si din ceremoniile religioase ale preoţilor auguri. Este o trompetă de dimensiuni 
mai mici, cu pilnia îndoită (în felul unei « lalele» de azi). După numele instru- 
mentului, cei ce-l purtau, se numeau żybicen, bucinator, cornicen si liticen. Bine- 
inteles, cu asemenea instrumente nu se putea alcătui o fanfară. Ele se foloseau 
însă la parăzi și în cortegiile triumfale. Un cintáret putea cinta cu oricare din 
aceste patru instrumente. 


DECORAŢIILE — DONA MILITARIA 


Reorganizind fundamental armata romană, Augustus a instituit, pe lingă 
obligaţii, şi numeroase avantaje pentru soldaţi. Beneficiile se numeau la un loc 
praemia militiae. Părăsind tabăra, veteranii care-și indepliniserá cu cinste serviciul 
(honesta missio) primeau o sumă de bani sau o bucată de pămînt, 

Mulţi dintre cei care serviserá în cadrul trupelor auxiliare erau peregrini, 
adică lipsiţi de cetățenia romană, Părăsind castrul, ei primeau civitas romana si 
connubium, adică dreptul de a se căsători după legile romane. Acestea se acordau 
si femeii concubine si copiilor nelegitimi. Cel care acorda asemenea drepturi 
civice era împăratul, printr-o /ex data. Soldaţii din legiuni, din cohortele preto- 
riene si din cohortele urbane, deveneau cetățeni romani odată cu intolarea 
sub arme. Deci numai cei din trupele auxiliare beneficiau de civitas si connubium. 
Pentru a si le dovedi, veteranii își făceau o copie prescurtată și legalizată după 
dex data afişată la Roma. Textul se grava pe două tăblițe de bronz; erau parafate 
şi sigilate de către șapte martori, după care se trimiteau veteranului, în provincie. 
Plăcile acestea se numesc diplomata militaria sau tabulae honestae missionis şi au 
o mare valoare istorică. Pînă în prezent, au fost descoperite aproximativ 250 

diplome militare. Cea mai veche este de la Claudius I, iar cea mai nouă de la 
Constantin cel Mare (fig. 69). 

n timpul serviciului, zelul soldaţilor era stimulat prin donativa, adică 
prin gratificaţii acordate în urma unor evenimente de seamă, cum era venirea 
la tron a unui nou împărat. Dar cel mai de seamă stimulent pe cîmpul de luptă 

69. DIPLOMĂ MILITARĂ (129 e.n.) 


sînt dona militaria, adică decoraţiile. Pentru prima dată, romanii le-au introdus 
în armată și într-o formă foarte variată. Polybius (VI,39) remarca metoda folosită 
de generalii romani pentru încurajarea « tinerilor ce înfruntau primejdiile». 


În fața adunării soldaților, comandantul lăuda pe cel viteaz, apoi «... dăruia 
o suliță celui care a rănit un dușman, iar celui care a ucis un dușman și l-a 
prădat, o cupă, dacă era pedestras, un harnașament dacă era cáláras, ... celor 


care la asediul unui oras se urcau primii pe zid, li se dădea o coroană de aut». 
După cum ne spune Titus Livius și ne dovedesc inscripţiile, aceste recompense 
constau din brățări coliere, fibule, lanţuri etc. Ele s-au transformat cu timpul 
in decoraţii. Pe vremea imperiului, s-a stabilit un regulament în ceea ce priveşte 
acordarea lor soldaţilor obișnuiți, gradatilor și ofițerilor superiori. 

Soldaţii din legiuni primeau armillae, torques si phalerae. Centurionii aveau 
dreptul (în plus) la coronae. Coronae, hastae si vexilla erau rezervate ofițerilor 
de rang senatorial și ecvestru. Pe numeroase pietre de mormint, beneficiarii 
acestor dona militaria le menţionează în epitaf și le reproduc sculptural. Deco- 
rațiile se purtau la parázi si la diferite festivități, Ele erau de mari dimensiuni, 
încît trebuiau purtate pe piept, atîrnate de o rețea formată din curele groase. 

Armillae — « brăţările», erau confecționate din argint, mai rar din aur 
si se purtau pe braţ, formate din mai multe spirale. În castrul de la Sláveni, 
s-au găsit două armillae aureae. 

Torques — « colierele», din aur sau argint, se purtau in jurul gitului sau 
atirnate pe piept. 

Phalerae, apar ca cele mai obişnuite decoraţii (citeodatá realizate din bronz 
suflat cu aur sau argint). Erau de două tipuri: in formă de farfurioară (fixate 
cu un cui pe minerul steagului) și de tipul medalion. Ultimele erau lucrate artistic, 
cu reliefuri pe una din fețe, reliefuri care reprezentau variate divinități. 

Ofițerii superiori aveau acces la toate decoraţiile menționate mai sus. 
În plus li se rezerva corona, cel mai prețios donum militare. Se compunea din 
două ramuri infrunzite si dispuse în formă circulară. Coronae aveau mai multe 
«clase». Cea mai respectabilă era considerată corona triumphalis, lucrată cu foi 
de laur si oferită generalului în timpul triumfului. Urmau corona graminea si 
corona myrtea rezervate generalilor cinstiți cu ovatio. 

Corona civica alcătuită din ramuri infrunzite de stejar se dădea ostașului 
care salva viața unui camarad pe cimpul de luptă, sub ochii comandantului 
şi pe sol roman. 

Corona muralis se recunoaşte prin zidul crenelat din interiorul celor două 
ramuri de laur. O primea cel ce sărea primul pe zidul cetăţii inamice, în timpul 
asaltului. 

Corona vallaris închidea imaginea valului între brațele ei si o primea acela 
care reușea a trece primul, un atare obstacol al fortificațiilor inamice. 

Corona classica (navalis sau rostrata) era din aut şi se caracteriza printr-o 
prorá de corabie aşezată între cele două ramuri. 

Nu cunoaștem în amánuntime regulamentul după care se acordau potrivit 
gradului multiplele forme de coronae aureae şi argentatae. În afară de acestea, se 
mai cunosc ca decoraţii: hasta pura («lancea fără fier») se compunea din una 
sau mai multe lănci, fixate pe o coronitá, în miniatură, 

Vexillum (« steguletul ») avea forma steagului de cavalerie și nu se fixa 
in cadrul unei coronite de ramuri. 

Decernarea decoratiilor se făcea de către comandantul șef, în fața armatei 
adunată in careu. Soldaţii simpli si gradatii pînă la centurion (principales) erau 
chemaţi primii, ca să primească armillae, phalerae si torques. Urmau ofiţerii superiori 
(tribunii laticlavi, tribuni angusticlavi, praefecti, legati legionum şi legati propraetore 
sau consulares) pentru care se tezervau ca decorații: coronae, hastae purae și vexilla. 
În epoca imperiului decoraţiile erau acordate numai de către împărat și se puteau 
da de mai multe ori. 


TRIUMFUL — TRIVMPHVS 


Pe unele monumente de arhitectură romană intilnim adesea scene de 
triumf, suprema răsplată acordată unui general sau unui împărat roman de către 

Senat. Cortegiul se organiza în afară de pomerium-ul Romei, pe Cimpul lui 
Marte. De acolo trecea prin porta triumphalis si apoi se îndrepta spre Capitoliu, 
printr-o serie de locuri de seamă din capitală (Circus Flaminius — Forum boarium, 
Circus Maximus etc.). Ca să ajungă pe Capitoliu, această pompă triumfală stră- 
bătea Forul Roman, pe Via Sacra, în aclamatiile mulțimii. 

Coloana se insiruia într-o ordine precisă, în care figurau: 7/bicines, prada 
luată de la inamic, panouri pictate cu aspectul regiunii sau al oraşelor cucerite, 
animalele destinate sacrificiului, captivii iluştri (legați cu lanțuri), lictorii, chita- 
tiştii si purtătorii unor vase în care se ardeau esențe parfumate etc. 

Apărea în sfîrşit cel onorat cu triumful, într-o quadriga, pompos decorată 
şi trasă de cai albi. El purta pe cap coroana de lauri, îmbrăca o tunica palmata 
(de purpură brodată cu aur) si pe deasupra ei o žoga picta, presărată cu steluțe 
aurite. ha miini ţinea o coroană de laur si un sceptru de ivoriu (scipio), pe al 
cărui capăt se vedea o acvilă. În spatele lui, un servus publicus îi ținea deasupra 
capului coroana de aur a lui Iupiter. După carul triumfal veneau ostaşii care 
participaseră la război. Sclavul care purta coroana deasupra capului triumfă- 
torului îi spunea (cind aclamatiile deveneau puternice): « să privească înapoi 
şi să nu uite că este un simplu muritor». Odată ajuns în fața statuii lui Tupiter, 
cel sărbătorit îi oferea zeului ceea ce purta in miini apoi îi aducea sacrificii de 
mulțumire. Seara se organizau banchete publice pentru populaţie si armată, 

Ovatio era o formă mai modestă de triumf, oferită tot de Senat unor generali 
în urma unei campanii de minimă importanță. Generalul învingător pátrundea 
in oras călare, purtind žoga praetexta si pe cap O coroană de mirt. Impáratilor 
nu li se putea acorda o atare modestă recompensă. Ei beneficiau numai de /r/1177- 
phus, chiar dacă victoria pe cimpul de luptă fusese obținută de un general al lor. 

Unele dintre cele mai caracteristice scene de triumf le întilnim pe două 
mari plăci de marmură, păstrate în Muzeul din Palazzo dei Conservatori, Roma. 
Împăratul Marcu Aureliu este reprezentat într-o quadriga decorată în exterior 
cu portrete de zei, inaintind pe Via Sacra. O Victoria așeza o coroană pe capul 
triumfătorului, iar înaintea cailor, un tînăr sufla puternic într-o ¿uba (pl. 17,3). Cel 
de-al doilea relief înfățișează momentul solemn al sacrificiului, în fața templului 
lui Iupiter Capitolinus, în prezența alegorică a Zeului. Marcu Aureliu sacrifică 
deasupra unui trepied, inconjurat de marii demnitari și de personalul ajutător 
pentru jertfă (camillas, tubicen, victimarii, popa etc.). Asemenea scene mai găsim 
pe arcurile de triumf ale lui Titus, Constantin cel Mare etc. 


TROFEUL — TROPAEVM 


Trofeul este un monument militar comemorativ de origine greacă (tporh — 
« fugă, derută»), prin care se consacra victoria asupra dușmanului. Era ridicat 
pe locul bătăliei, sau pe țărm, in cazul unei victorii navale. La romani s-a introdus 
la sfirsitul Republicii. La început, consta dintr-o ingrámádire în formă de 
movilă, a prăzii si a armelor dușmane capturate. Mai apoi, prin aşezarea acestora 
pe un arbore curățat de ramuri, trofeul ia un aspect antropomorf. 

La romani, acest monument capătă o largă ráspindire sub Imperiu si se 
materializează într-o sculptură sau într-o construcţie închinată lui Marte Răzbu- 
nătorul (Mars Ultor). Dintre cele mai cunoscute, sînt trofeul înălțat in onoarea 
lui Augustus, în anii 65 î.e.n., in La Turbie, lingă Monte Carlo (în sudul Franţei), 
apoi cel de la Adamclisi din Dobrogea. 

Trofeul de la Turbie, denumit Tropaeum Alpinum Augusti, comemora 
victoria primului împărat roman obținută împotriva a 46 de triburi din Munţii 
Alpi. Monumentul este azi restaurat si atinge înălțimea de 50 m (pl. 18,3). Con- 
strucţia se sprijină pe o bază pătrată (32,50 x 32,50 m), înaltă de 12 m, cu nucleul 
lucrat în opus caementicinm, apoi îmbrăcat în opus quadratum, din marmură de 
Carrara. Pe un perete al acestuia se fixase o lungă inscripție întregită astăzi 
grație copiei lăsate de către Plinius cel Bătrin, cît şi a fragmentelor din ea, găsite 
în timpul săpăturilor arheologice. Textul epigrafic dedicatoriu fusese încadrat 
de două sculpturi care reprezentau trofee. Accesul se făcea prin scări care se 
găseau în interiorul clădirii. Partea sa superioară prezenta o formă cilindrică, 
era dotată cu nișe pentru așezat statui si inconjurată de un portic cu 24 coloane 
înalte de 9 m. Pe capitelurile coloanelor s-a găsit o friză alcătuită din triglife 
şi metope, azi în cea mai mare parte distruse. Acoperişul, de formă conică, se 
termina cu un mare piedestal, pe care fusese așezată statuia de bronz a lui 
August, avind doi captivi la picioare. 

Dar cel mai grandios trofeu roman rămine cel înălțat de Traian la Adam- 
clisi în anul 109, în amintirea victoriilor obţinute impotriva dacilor si a aliaților 
acestora, Marele trofeu a fost zidit pe virful teşit al unui deal înalt (cota 161), 
încît putea fi zărit de departe. Odată cu el, Traian a fundat într-o vale alăturată, 
orașul Tropaeum Traiani. S-a ridicat de asemenea şi un uriaș altar-cenotaf, în 
memoria celor peste patru mii de luptători romani, căzuți în acel loc. Ruinele 
acestor monumente s-au bucurat de numeroase săpături arheologice, studii 
si monografii, dar în același timp, au stirnit şi multe controverse (pl. 19). 

Înălțimea totală a trofeului atingea, după ultimele calcule, circa 40 m. 
Volumul total al monumentului era de 12 567 m3! Nucleul său de zidărie îmbrăcat 
cu elemente de arhitectură și sculptură, este turnat în opus incertum. Construcţia 
exterioará se compunea din patru párti principale: o scară cu șapte trepte de 
jur împrejurul ei; un corp cilindric destinat elementelor sculpturale; un acoperiș 
conic și trofeul propriu-zis (cu bazele hexagonale de sub el). În centrul zidăriei, 
exista un fel de turn central, făcut pentru a susține direct greutatea trofeului. 

Cele șapte trepte, cioplite din blocuri mari, sînt înclinate spre exterior 
enn scurgerea apei) şi au la un loc înălțimea de 2,10 m. Ele se termină 

easupra cu o platformá-trotuar, lată de 2 m, de pe care vizitatorul putea 
cerceta elementul decorativ al corpului cilindric. 

Haina cilindrului trofeului (înaltă de 9,75 m) avea la bază șase rinduri 
de blocuri, dispuse în opus quadratum, aşezate pe un soclu sculptat cu un profil 
ondulat. Deasupra lor urma o friză sculptată cu un vrej continuu, în spirală, 
avind în interiorul lui motive animaliere (capete de lup si păsări), Pe această 
primă friză se sprijineau 54 de metope (păstrate numai 48), încadrate de 54 
pilaștri, de aceeaşi înălțime (1,50 m) (pl. 18,2). 

Decorația sculpturală a pilastrilor era stereotipă (fe cu caneluri, fie cu 
elemente vegetale). În schimb, sculpturile de pe metope prezintă un mare interes 
istoric şi artistic. Deşi au fost lucrate de meşteri modesti locali, întilnim în 
repertoriul lor o mare varietate de teme privitoare la o campanie militară. Peste 
tot, romanii sint victorioși, omoară, fugăresc sau capturează pe barbari. Ca 
scene pacifice se văd captive cu copii în brațe, convoaie de căruțe barbare, 
defilári, o turmă de oi si capre etc. Portretul lui Traian apare de mai multe ori, 
pedestru sau călare, imbrácat cu /orica lumata. Costumul purtat de barbari 
nu este cel dacic. Părul pe care aceştia și-l leagă într-un smoc (nodus) pe o timpla, 
indică neamuri germanice (aliaţii lui Decebal). Din păcate, nu s-a putut stabili 

dacă aceste metope au fost fixate de monument într-o anumită ordine tematică 
sau fuseseră puse acolo la întimplare. 

O a doua friză încadra partea de sus a briului de metope și pilastri. Ele- 
mentul lor sculptural se compunea din cite două șiruri de astragale, care 
închideau fragmente de « funii» spiralate la capete si separate una de alta de 
cîte o palmetă. 

Corpul cilindric al trofeului se încheia cu o frumoasă cornișă, care imita 
parapetul unei fortificaţii cu crenele. Ea se compunea din 26 de creneluri (înalte 
de 1,50 m), legate cu blocuri de parapet sculptate cu romburi, patrate si cercuri 
(închise într-o casetă). În cadrul fiecărui crenel s-a sculptat cite un captiv barbar 
legat de un copac. Pe briul cornisei și la două intervale dintre creneluri, se 
asezaserá statui de lei, a căror gură servea ca burlan pentru apa ce se scurgea 
de pe acoperiş (pl. 19). 

Ca şi la metope, portretul barbarilor de pe crenele ne oferă interesante 
aspecte etnografice. Apar deosebiți în ceea ce privește imbrăcămintea și coafura. 
Unii poartă o haină lungă piná la genunchi, despicatá pe o parte și încinsă cu 
o curea lată. La aceasta se adaugă ițari și citeodată o căciulă cu mot. Alţii sînt 
îmbrăcați cu suman, itati cu crețuri si o centură. Barba lor este lungă. Íntilnim 
si captivi cu bustul nud, care poartă itari rásuciti în jurul piciorului, iar pe spate, 
o manta cu gulerul adus pe piept. La cei mai multi apare nodus-ul pe timplă. 
Este greu a identifica tipul dacic reprezentat pe crenele (ca si la metope !).. 
Elementele de port și coafură aparțin, fie neamurilor germanice, fie celor sarmate 

Acoperișul (înalt de 6,09 m) avea formă conică și fusese placat cu 19—20 
de rînduri de ţigle cioplite din calcar în formă de solzi. 

Deasupra turnului central (incastrat în zidăria cilindrului) se asezase un 
dublu soclu hexagonal, format din blocuri legate între ele. Soclul inferior odihnea 
pe un soclu simplu din blocuri dreptunghiulare și poseda la colțuri pilaștri 
corintici, canelati. Soclul superior era mai înalt și poseda o friză sculptată cu 
arme barbare (deasupra). Pe două din feţele laterale fusese gravată inscripția 
dedicatorie în dublu exemplar. Acest dublu soclu împreună cu trofeul avea 
înălțimea totală de 22,45 m. 

Fragmentele păstrate din inscripţia dedicatorie (CIL, III, 12467) dovedesc 
că trofeul s-a ridicat lui Mars Ultor (Marte Răzbunătorul) de către Traian, fiind 
inaugurat între 10 decembrie 108 — 10 decembrie 109. 

Trofeul propriu-zis era o enormă statuie antropomorfă înaltă de 9 m și 
în greutate de zece tone. Se realizase din mai multe blocuri suprapuse care 
imitau un copac curățat de cráci. Pe cele două fețe ale acestuia, se atirnaserá 
armele capturate de la barbari (un coif, scuturi, lănci, sabie, /orica plumata 
etc.). La picioarele trofeului se sculptase (în mărime peste cea naturală), grupul 
unor captivi cu minile legate la spate. Era alcătuit dintr-un bărbat stind în picioare 
si flancat de două femei sezind. 





ARCUL DE TRIUMF — ARCVS TRIVMPHALIS 


Forma arcurilor de triumf este foarte apropiată de a porţilor orașelor 
romane. Diferă de cele din urmă prin: destinaţia, ornamentatia si zidirea lor izolată. 
Trebuie subliniat faptul, că deşi se numesc de triumf, nu aveau nici o legă- 
tură cu acest cortegiu, care putea trece pe sub ele, numai atunci cind le întilnea 

în cale. Erau ridicate pentru a comemora atit unele evenimente militare, cât 
si pe unele de natură «civilă». Arcurile de triumf ale lui Titus, Septimius 
Severus sau Constantin cel Mare sînt legate de victorii obținute pe cîmpul 
de luptă, dar cele de la Ancona, Beneventum sau Rimini, se referă la încheierea 
cu succes a unor mari lucrări publice. Tot caracter monumental aveau arcurile 
de la Aosta, Susa (Italia), Orange, Timgad etc., fiindcă ináltarea lor fusese 
făcută cu prilejul fundării de colonii. Multe arcuri de triumf constituiau simple 
porți monumentale, la intrarea în orașe (Lambaesis, Petra, Timgad, Pompei 
etc.). Se constată însă că cele mai importante sint legate de războaie 
victorioase, 

Vorbind despre originea acestui tip de monument militar, onorific si 
comemorativ, Plinius cel Bátrin (Hist. nat., XXXIV, 17) crede cá forma lui 
s-a născut din unirea a două coloane învecinate, care purtau pe ele statui ale 
oamenilor celebri. La început, legătura ar fi fost realizată prin arcuri vegetale, 
apoi prin arcade de lemn impodobite (fornices). 

Primul arc de triumf menţionat, datează din anul 196 î.e.n., cînd Lucius 
Stertinius, întors cu o bogată pradă din Hispania, a ridicat în Circus Maximus 
un atare monument, împodobit cu statui din bronz aurit (Titus Livius, 
XXXIII, 27). Şase ani mai tîrziu, Scipio Africanus, învingătorul lui Hannibal, 
ridică şi el în Roma un arc de triumf, ca un fel de bun augur, în ajunul expe- 
ditiei fratelui său, în Orient. Arcul lui Quintus Fabius Maximus Allobrogicus 
(121 i.e.n.) a fost primul monument grandios de acest gen, înălțat în urma unei 
Victorii pe cîmpul de luptă. 

După felul amplasării picioarelor lor, deosebim trei tipuri arhitecturale 
de arcuri: cu o singură intrare între doi piloni; cu o singură intrare printre 
patru piloni aranjaţi în careu si cu trei intrări printre patru piloni dispuși 
în linie. La ultima categorie, intrările laterale sînt mai mici și egale între ele. 

Sînt catalogate, pînă în prezent, circa 125 arcuri de triumf. Dintre ele, 
85 aveau o singură intrare, Cele mai însemnate din acest grup sint cele de la 
Susa, Aosta, Rimini, Saint Remi, Titus (Roma), Beneventum, Ancona, Mactar 
(Africa), al Argintarilor — Roma etc. Arcul cu trei intrári se cunoaște în 22 de 
cazuri: Septimius Severus — Roma, Constantin cel Mare — Roma, Orange, 
Timgad, Lambaesis etc. Existau arcuri aşezate pe patru picioare, în careu si 
în acest caz, se numeau quadrifrons (anus din Roma, Caracalla din Tebessa, 
Marcu Aureliu din Tripolis etc.). 

Pe teritoriul țării noastre, nu s-a descoperit pînă acum nici o urmă a unui 
arc de triumf, deși sub imperiu, acest monument apare în foarte multe provincii, 
Ultimele cunoscute datează din secolul IV e.n. 

Pină pe la mijlocul secolului 1 e.n., decorarea arcurilor de triumf apare 
sobră, realizată mai ales cu colonete si pilastri. Cu epoca Flavilor, ele se încarcă 
cu sculpturi în relief, cu statui, care de triumf sau trofee așezate pe ele frize, 
colonete etc. Ín fatá, li se alipesc coloane mari in formá de pilastri, cu scopul 
de a sustine arhitravele, sculpturile etc. Chipul Victoriei este sculptat frecvent 
pe boltile intrárilor. Atentia noastrá poate fi reţinută de cîteva arcuri de triumf, 
dintre cele mai bine cunoscute si caracteristice, 

Arcul lni Augustus de la Aosta— Augusta Praetoria (Italia), este un exemplu 
de sobrietate ornamentală, singura lui podoabă, find cele patru elegante 
coloane corintice ce-i încadrează intrarea. În genul celui de la Aosta au fost 
ridicate, în aceeaşi vreme, cele de la Rimini, Pola, Susa, Verona etc. La cel 
de la Susa (anii 8—9 e.n.) apare o modestă friză cu metope între triglife, o alegorie 

a amicitiei dintre Roma si populaţiile alpine. Sculptura a fost dăltuită de către 
modestii pietrari locali, încit portretele multor personaje rámin simple păpuşi 
caricaturale. 

„Arcul din Orange se consideră a fi fost ridicat lui Tiberius (unii arheologi 
îl datează de la începutul secolului III e.n.). Este grandios, cu trei deschizáturi, 
fiind înalt de 18,80 m și lat de 19,48 m. Se prezintă pompos, împodobit cu coloane 
adosate corpului central, dotat cu multe frontoane, timpane și cu sculpturi în relief 
împrăștiate pe toți pereții exteriori. Bogăția sa ornamentală oboseste ochiul. 

Arcul lni Titus, construit pe Via Sacra, amintea victoriile Flavilor din 
Tudeea. S-a inaugurat de către Domitianus. Ruinat în timpul evului mediu, 
a fost restaurat în bune condiţii, în anul 1822. Are înălțimea de 15,40 m, láti 
mea de 13,50 m și posedă o singură intrare (pl. 20,1). Se remarcă tradiția arhi- 
tecturii exterioare din epoca lui Augustus, redusă la coloane ionice, pilaștri 
panouri şi o modestă friză. Între structura sa arhitecturală și decorația sa sculp- 
turală (ascunsă sub boltă) există o relaţie strinsă. Acest arc va fi un model demn, 
pentru monumentele similare din epoca lui Traian. 

„Arcul de triumf al lui Septimius Severus din Forul Roman este onorar si 
triumfal, deoarece comemorează decennalia (cei zece ani de domnie ai împăratului), 
concomitent cu victoriile obţinute de el în Orient. Inscripţia de pe fronton 
arată că a fost ridicat în anul 203, de către Senatul și Poporul Roman, lui 
Severus si celor doi fii ai săi. Se păstrează azi în condiţii destul de bune. 
Este inalt de 23 m, lat de 25 m si are 3 intrări (cea din mijloc lată de 7,05 m, 
cele laterale de 2,96 m). A fost lucrat în marmură de Pentelic (Grecia), cu patru 
coloane în față, în stil compozit. Nu-i lipsesc pilastri, cornisa, basoreliefuri 
între elementele arhitecturale etc. Reliefurile așezate deasupra intrărilor mici, 
amintesc faptele de arme ale împăratului, dar sînt sculptate într-o manieră decaden- 
tă. Prizonierii infátisati sînt perși și alți iranieni. Pe platforma de sus a arcului fusese 
aşezată o quadriga de bronz care îi purta pe Septimius Severus, Caracalla și Geta. 

„Arcul lui Constantin cel Mare, situat în vecinătatea Coloseului, este ultimul 
monument de seamă de acest gen. Seamănă în general (ca formă) cu al lui Septi- 
mius Severus, ceea ce i-a determinat pe unii cercetători să afirme că ar reprezenta 
o revenire la tradiţie. În realitate, forma lui a fost determinată de natura mate- 
rialului artistic pe care l-a folosit şi care, în majoritate, provine din distrugerea 
unor monumente mai vechi. Dotat cu trei intrări, prezintă în față, patru coloane 
corintice, așezate pe baze decorate cu chipul Victoriei, iar deasupra capitelurilor, 
cu statui de daci, luate din forul lui Traian. La centrul atticei se citește inscripția 
dedicatorie, iar pe laturi se remarcă alte reliefuri din epoca lui Traian. La acestea, 
numai capul lui Traian a fost modificat, ca să semene cu al primului impárat 
creștin. Opt medalioane cu scene cinegetice, piese luate dintr-un monument 
al lui Hadrianus, sînt fixate de o parte şi de alta a intrărilor mici. Din jaf provin 
şi cele două Victoriae așezate deasupra bolţii de la intrarea principală. Singurele 
piese originale (constantiniene) sint două reliefuri fixate deasupra intrărilor 
inguste, care conţin scene de ceremonial. Execuţia lor decadentă contrastează 
izbitor cu restul sculpturilor adunare de la alte monumente ruinate (pl. 20,2). 











COLOANA COMEMORATIVĂ — COLVMNA COMMEMOR ABIL IS 


Ca şi în cazul arcului de triumf, acest tip de monument public prezintă 
adesea si un caracter militar. Coloana comemorativă apare pe timpul Republicii 

şi devine mai frecventă în epoca imperială. Dintre cele mai vechi se consideră 
cele ridicate de către Senat, în anul 260 î.e.n. pentru eternizarea victoriei Obti- 
nută de consulul Caius Duilius, împotriva cartaginezilor, la Mylae. Ele se 
numeau rostratae. Una fusese așezată lingă Circus Maximus, alta în Forul 
Roman, aproape de Comitivm. Ambele constau dintr-o coloană de piatră fixată 
pe o bază patrulaterá, gravată cu o inscripţie. Pe fusul coloanei erau înfipte 
ciocuri de bronz (rostra) capturate de la corăbiile dușmane. Inscripţia unei 
atare columna rostrata s-a păstrat piná azi si, cu ajutorul imaginilor de pe monede 
s-a putut reconstitui întregul monument. Nu se ştie dacă pe virful acestor 
coloane existau și statui de zei sau de muritori (pl. 22, 2). 

Columna Traiana din Roma tămine în acest grup cea mai reprezentativă, 
ca arhitectură și model de artă romană (pl. 21). A fost inaugurată în anul 113, 
avind ca proiectant pe Apollodor din Damasc. S-a spus despre ea că este o 
carte verticală (volumen) care ocupă un mic spațiu şi a cărei lectură se face 
de jos în sus. În jurul ei se găseau (în Forul lui Traian) cele două biblioteci, 
greacă și latină (cu patru etaje) de pe ale căror balustrade, construite spre 
columnă, se putea continua lectura în piatră. Astăzi, mai multe muzee din 
Europa şi-au făcut mulaje după Columna lui Traian, incit mu mai este nevoie 
ca oamenii de știință sau artiştii să se urce cu scara spre virful ei (aşa cum au 
studiat-o Rafael și Michelangelo). Muzeul de Istorie Naţională din Bucureşti 
posedă si el o copie completă a Columnei lui Traian. 

Monumentul a avut o triplă semnificație: comemorativă, militară si fune- 
tată. Din inscripția sa deducem că a fost ridicat în scopul de a se arăta înăl- 
fimea unei coline care unea Capitoliul cu Quirinalul, ridicătură care a fost 
tăiată pentru a face loc Forului lui Traian. Caracterul militar apare în bogata 
sculptură exterioară care povesteşte cele două războaie ale lui Traian cu Decebal 
(pare-se adăugată ulterior). Destinația ei funerară rezultă din faptul că în baza- 
mentul columnei au fost depuse urnele de aur, conținînd cenușa lui Traian 
si a impárátesei Plotina (ale căror nișe se văd si azi). 

Ea se mai numește columna cochlis («in formă de mele»), centenaria si 
historiata. Prima denumire i se dă prin faptul că are în interior o scară cu 
185 de trepte, pe care se poate urca piná în virf, Atit treptele interioare cit 
si figia sculpturalá sînt răsucite în felul unei cochilii de melc (cochlis). I s-a 
zis centenaria pentru motivul că arhitectul i-a dat înălțimea de 100 picioare 
romane (=29,77 m). Dacă la aceasta adăugăm soclul și statuia din virf, înăl- 
ţimea totală a columnei lui Traian atinge 38 m. Funcţia de historiata i-a dat-o 
cronica în marmură a celor două războaie daco-romane. 

Elementele arhitectonice ale Columnei sint: o bază cubică, iar deasupra 
acesteia fusul coloanei cu bază și capitel și cu statuia din virf. S-a lucrat în 
marmură de Paros, de către mai mulți meșteri. Fusul conţine 17 tamburi mono- 
liţi, la care se adaugă alți doi, care formau: unul baza, altul capitelul său doric 
(în total 19). Diametrul fusului este de 3—3,50 m. Sculptura exterioară (care 
reprezintă cronica celor două războaie) se invirte de 23 de ori în jurul fusului 
Columnei și are lungimea totală de peste 200 m. Repertoriul ei conţine 155 
tablouri (fiecare înalt de 1 m), în cadrul cărora apar 2 500 de figuri. Baza 
Columnei are forma cubică (5,5 x 5,50 m) și este decorată în exterior cu relie- 
furi reprezentind grămezi de arme capturate de la inamic. Deasupra intrării, 
două Victoriae dispuse heraldic susțin inscripţia dedicatorie. 

Inscripţia (CIL, VI, 960) ne spune că Senatul si Poporul Roman închină 
monumentul lui Traian, «ca semn pină la ce înălțime a trebuit să fie tăiată 

panta colinei și curățat locul (pentru a se putea construi) monumente atit de 
magnifice» («ad declarandum quantae altitudinis mons et locus tantis operibus sit 
egestus»). 

Cele două războaie povestite în piatră sint separate de o Victoria. Din 
loc în loc, tamburii fusului au fost perforati cu ferestruici pentru a lăsa lumina 
să pătrundă pe scara interioară (Despre valoarea artistică si istorică a sculpturii, 
vezi p. 200). 

Monedele romane bătute cu prilejul inaugurării Columnei, arată în virful 
ei o mare acvilă, dovadă că la inceput Columna avea caracter de ex voto. După 
moartea împăratului Traian acvila a fost înlocuită cu statuia sa din bronz aurit. 
Azi în locul statuii lui Traian întîlnim pe a apostolului Petru turnată de către 
sculptorul Giacomo Della Porta (1587). 

Columna lui Marcus Aurelius din Roma a fost ridicată între anii 180—192 
e.n. din marmură de Luna. Forma şi dimensiunile acesteia sint aidoma cu cele 
constatate la a lui Traian. Dar din punct de vedere artistic, ea este cu totul 
inferioară față de a cuceritorului Daciei. A fost restaurată (si în parte sacri- 
ficată) de către arhitectul Domenico Fontana, sub același papă, Sixtus V, care 
a așezat în virf statuia apostolului Pavel, în locul aceleia a lui Marcus Aurelius 
dispărută de mult timp. Si această columná avea un caracter funerar, deoarece 
păstra în soclu urnele cu cenușa lui Marcus Aurelius și a Faustinei II. Pe fus 
erau narate războaiele germanice (172—173) şi sarmatice (174/175), ale lui 
Marcus Aurelius, separate tot cu portretul unei Victoria. Sculptura acestei 
coloane se consideră ca o primă manifestare vizibilă a decadentei artei romane 
(v.p. 203). 

Ultimele coloane comemorative ale lui Theodosius 1 şi Arcadius, ridicate 
la Constantinopol, nu mai conţin tumultul campaniilor militare. Tematica lor 
se preocupă numai de glorificarea alegorică a împăraților respectivi, care dom- 
nesc în epoca Dominatului. 


